text:
Tshijadiki tshikuabu
Kudiku tshijadiki mu bintu bia kale biangula tshidi tshitua malu a mu Bible mpanda anyi? Mu 2014 tshiena-bualu tshia mu tshibejibeji kampanda tshiakela lukonko lua ne: “Mbantu bungi kayi ba mu tshikondo tshivuabu bafunde Bible mu tshiena Ebelu badibu bajadike bilondeshile bintu bia kale biangula?” (Biblical Archaeology Review) Tshiakandamuna ne: “Bobu bakese badi 50.” Tatenai ke muntu uvuabu kabayi bafunde mu tshiena-bualu atshi. Uvua nganyi? Tumonayi mu tshikoso mudimu uvuaye wenza pavuabu bafunda Bible.
Yelushalema uvua tshitupa tshia bukalenge bunene bua bena Pelasa musangu kampanda. Tshimenga tshivua muaba uvua bena Pelasa babikila ne: Dishiya dia Musulu, mmumue ne: ku ouest kua Pelata. Bena Pelasa bamane kutshimuna bukalenge bua Babilona, bakalekela bena Yuda bavuabu bakuate ne bakabitabila bua kuibakulula ntempelo wa Yehowa mu Yelushalema. (Ezela 1:1-4) Kadi baluishi ba bena Yuda bakabatatshisha mu mudimu wabu ne bakabashiminyina muvuabu batombokele Pelasa bua mudimu eu. (Ezela 4:4-16) Mu bukokeshi bua Dayawesha I (522-486 K.B.B.), munene kampanda muena Pelasa diende Tatenai wakakeba bua kumanya malu a bungi mu tshilumbu etshi. Bible udi umubikila ne: “Gouverneur wa buloba bua dishiya dia muamua dia musulu wa Pelata.”—Ezela 5:3-7.
Mabue a bungi avua ne dîna dia Tatenai avua mashale bu tshitupa tshia bintu bia kale bia dîku. Dibue edi didi dituangaja muntu wa mu dîku kampanda kudi muntu kansanga udibu bakuile mu Bible ntshijadiki tshia katshia pavua Dayawesha I ne bidimu 20, mmumue ne: mu 502 K.B.B. Tshidi tshileja ntemu uvuabu basumbe bu muena mudimu wa “Tattannu, Gouverneur wa Dishiya dia Musulu wa Pelata”—Tatenai umue umue udi mu mukanda wa mu Bible wa Ezela.
Muntu eu uvua wenza mudimu kayi? Mu 535 K.B.B., Kolesha munene wakalongolola bukokeshi buende mu umue wa ku provense uvuabu babikila ne: Babilona ne dishiya dia muamua dia Musulu wa Pelata. Bakalua kutapulula provense eu mu bitupa bibidi, tshitupa tshimue bavua batshibikila patupu ne: dîshiya dia muamua dia musulu wa Pelata. Tshivua tshikongoloja Koele-Sulia, Foinike, Samalea ne Yuda ne bavua pamuapa babikokeshila ku Damaseke. Tatenai uvua mulombole tshitupa etshi kumbukila mu 520-502 K.B.B.
Tatenai mumane kuya mu Yelushalema bua kukeba bua kumanya bikala bena Yuda bavua batombokele Pelasa, wakatuadila Kolesha luapolo lua ne: bena Yuda bavua bamba ne: bavua babitabile kudi Kolesha bua kuibakulula ntempelo wa Yehowa. Bintu biakakebululabu mu bintu bia kale bia mushinga bia mukalenge biakajadika bualu abu. (Ezela 5:6, 7, 11-13; 6:1-3) Nunku bavua balombe Tatenai bua kabuelakanyi mu tshilumbu atshi, ne wakitaba.—Ezela 6:6, 7, 13.
Bushuwa, “Gouverneur wa buloba bua dishiya dia muamua dia Musulu wa Pelata” kavua mukumbaje bualu bua nsongo mu nsombelu wende. Kadi mona ne: Mifundu idi imutela ne yakula buende yeye anu muaba udi mumukumbanyine. Bualu ebu budi butupesha tshijadiki tshikuabu tshia ne: bintu bia kale biangula bitu misangu ne misangu bileja mudi miyuki ya mu Bible mikale milelela.


c: text/html

text:
KASALA KA LUFU. KEELA KUDI KAYEMBE KAYIKAN
KASONGO MULENDA FRANCOIS
Tu étais multiculturel et polyglotte
Tu étais multi culturaliste
Kasongo Mulenda François
Udi mulela dia dikumi ne muanda muteketa ngodo muitanu tshinunu kama tshitema makumi atanu ne tshitema(17/05/1959), ku Kananga malandi wa nshinga, ku Kasai ka Tshibala Butu(Kasai Occidental) mu ditunga dia Kongu.
Udi Musonge wa ku Kabinda mu Kasai ka Kutunduka Nkuba(Kasai Oriental) mu ditunga dia Kongu.
Udi Musonge, Muikelebue, Muena Ngando.
Se udi wa
Wa Kasongo Ernestre François Mukelebue, Muena Ngando ne mamu Alelo Cécile Muteetela Muena Ngongu
Udi wa ba
Ebondo Kasongo, Muana Bute muena mulongo
Wa ba
Sumbu Makombo Joseph
Ngongo Félix
Sumbu Jean
Odimba Martin
Ebambi Kasongo
Mpeta Kasongo
Lusamba Kasongo ne
Kalonda Michel, Mukala muena lunsuya !
Kasongo Mulenda François
Yeya mukuntangila bu udi utua mimuemua, mpala uleja lonji, tuseku tua bukitu ne moyi wa disanka !
Kasongo Mulenda François
Nyoka kena lonji,
Lonji luenda wa mudiata pa biombo, Muikelebue Muena Ngando !
Kasongo Mulenda
Tshiondo wa mbinsha balaala ku Tudiomba
François wa fualansa minena ya mavuala, diiyi ditua bu tshondo !
Juka ubisha bantu beebe basua kukuteleja
Juka utshomkomoja bantu beebe!
Kasongo Mulenda François nyeu mulala panshi milambalamba mpala mutangija muulu!
Kudila kutendakanaa,
Nanshia diandamuna!
Kukusengelelaaa
Nanshia diandamuna
Kukushikidilaaa
Nanshia diandamunaa!
Udi musokomeee, patukaaa Tatu wanyi
Lufu ludi luvuila muaba kayi?
Lelu musumba wa bantu eu wa monangana naalu!
Kasongo wayi mu tshiina, mukana meenu teente nyinyi kayituki ku bidimba, bena mulongo neba batshidi benda panu!
Kubajanyi kakutu kutuma mukenji, nkayeba waya kudi lumbuluila, tshikudiila wamongana natshi
Tuetu bonso badi muaba eu tudi mitu midingija panu, ku bulaba aku ki kuetu ku nzubu.
Nous tous présent, nous sommes des étrangers sur terre, sous terre est notre démeure.
Wenda bilenga
Wenda bibuwa

robotstxt: allowed

filter: keep


text:
Ndi musue kubala tshiena-bualu etshi mu %%
Bible ku Enternete | BIBLE—NKUDIMUINU WA BULONGOLODI BUPIABUPIA
Ndi musue kubala tshiena-bualu etshi mu %%
Mukanda wa kumpala wa Bakalenge
3:1-28
-
Solomo usela muana wa Palô (1-3)
-
Yehowa udi umuenekela Solomo mu tshilota (4-15)
-
Solomo ukosa tshilumbu tshia bamamu 2 (16-28)
3 Solomo wakadia tshipungidi tshia dibaka ne Palô mukalenge wa Ejipitu. Wakasela muana wa Palô,+ kuluaye nende mu Tshimenga tshia Davidi+ too ne pakajikijaye kuibaka nzubu wende,+ ne nzubu wa Yehowa,+ ne tshimanu tshivua tshinyunguluke Yelushalema.+
2 Kadi bantu batshivua bafidila milambu pa miaba mitumbuke,+ bualu too ne tshikondo atshi kabavua banji kuibaka nzubu bua dîna dia Yehowa to.+
3 Solomo wakatungunuka ne kunanga Yehowa pa kuendela mu mikenji mifunda ya tatuende Davidi, kadi uvua anu ulambula milambu ne uyifuimishila pa miaba mitumbuke.+
4 Mukalenge wakaya ku Gibeona bua kulambuilaku milambu, bualu au ke uvua muaba mutumbuke uvua mutambe kumanyika.+ Solomo wakafila milambu ya kuosha tshinunu pa tshioshelu atshi.+
5 Yehowa wakamuenekela Solomo ku Gibeona mu tshilota butuku, ne Nzambi wakamba ne: “Lomba tshiudi musue bua nkupeshe.”+
6 Ke Solomo kuamba ne: “Udi muleje muena mudimu webe tatuanyi Davidi dinanga dia lulamatu dia bungi pavuaye wenda kumpala kuebe mu lulamatu, mu buakane ne mu bululame bua muoyo. Udi mutungunuke ne kumuleja dinanga dia lulamatu dia bungi edi too ne lelu paudi mumupeshe muana wa balume bua kusombaye mu nkuasa wende wa bukalenge.+
7 Mpindieu Yehowa Nzambi wanyi, udi muvuije muena mudimu webe mukalenge pa muaba wa tatuanyi Davidi, nansha muntshidi anu muana ne tshiyi mumanye malu a bungi.+
8 Muena mudimu webe udi munkatshi mua tshisamba tshiebe tshiudi musungule,+ tshidibu kabayi mua kubala anyi kumanya bungi bua bantu badimu bua muditshi tshinene bikole.
9 Nunku pesha muena mudimu webe muoyo wa ditumikila bua kulumbuluisha tshisamba tshiebe,+ bua kujingulula tshidi tshimpe ne tshidi tshibi,+ bualu nnganyi udi mua kukumbana bua kulumbuluisha tshisamba tshiebe tshidi ne bantu ba bungi etshi?”
10 Biakasankisha Yehowa bua muvua Solomo mulombe bualu ebu.+
11 Nunku Nzambi wakamuambila ne: “Bu muudi mulombe bualu ebu ne kuyi mudilombele matuku a muoyo a bungi anyi bubanji anyi lufu lua bena lukuna bebe, kadi mulombe lungenyi lua kumvua bilumbu bia kulumbuluisha,+
12 nengenze tshiudi mulombe.+ Nenkupeshe muoyo wa meji ne lungenyi,+ bua anu muvuaku kakuyi kuanji kuikala muntu mukuabu kumpala kuebe bu wewe, nunku kakuakuikala kabidi muntu mukuabu bu wewe to.+
13 Nenkupeshe kabidi bintu biudi kuyi mulombe,+ bubanji ne butumbi,+ bua kakuikadi mukalenge mukuabu bu wewe mu matuku ebe a muoyo to.+
14 Wewe muendele kabidi mu njila yanyi pa kulama mikenji yanyi ne mêyi anyi, anu bu muvua tatuebe Davidi muendelamu,+ nenkupeshe kabidi matuku a muoyo a bungi.”+
15 Pavua Solomo mutabuluke, wakajingulula ne: tshivua tshilota. Pashishe wakaya ku Yelushalema, kuimanaye kumpala kua mushete wa tshipungidi tshia Yehowa, kufilaye milambu ya kuosha ne milambu ya diumvuangana+ ne kulambishilaye bena mudimu bende bonso biakudia bia bungi.
16 Tshikondo atshi bakaji ba ndumba babidi bakalua kudi mukalenge, kuimanabu kumpala kuende.
17 Mukaji wa kumpala wakamba ne: “Bua luse, mukalenge wanyi, meme ne mukaji eu tudi basombele mu nzubu umue, ne mvua mulele pavuaye mu nzubu amu.
18 Dituku disatu panyima pa meme mumane kulela, mukaji eu wakalela pende. Tuvua pamue, anu tuetu babidi; katuvua ne muntu mukuabu mu nzubu amu to.
19 Butuku muana wa mukaji eu wakafua bualu uvua mumuladile.
20 Nunku wakajuka munkatshi mua butuku, kuangataye muananyi uvua ku luseke luanyi pavua mupika webe mukaji mulale, kumuladikaye mu maboko ende, ne wakaladika muanende uvua mufue mu maboko anyi.
21 Pamvua mubike mu dinda bua kuamusha muananyi, meme kumona ne: uvua mufue. Ke meme kumukenketa bimpe bimpe mu dinda, meme kumona ne: kavua muananyi umvua mulele to.”
22 Kadi mukaji mukuabu au wakamba ne: “Tòo, muananyi ngudi ne muoyo, ne muanebe ngudi mufue!” Kadi mukaji wa kumpala uvua wamba ne: “Tòo, muanebe ngudi mufue, ne muananyi ngudi ne muoyo.” Ke muvuabu bakokangana kumpala kua mukalenge nanku.
23 Ndekelu wa bionso mukalenge wakamba ne: “Eu udi wamba ne: ‘Muananyi ngeu udi ne muoyo, ne muanebe ngudi mufue!’ ne mukuabu udi wamba ne: ‘Tòo, muanebe ngudi mufue, ne muananyi ngudi ne muoyo!’”
24 Mukalenge wakamba ne: “Ntuadilayi muele wa mvita.” Nunku bakatuadila mukalenge muele wa mvita.
25 Ke mukalenge kuamba ne: “Kosayi muana udi ne muoyo mu bitupa bibidi, nupeshe mukaji umue tshitupa tshimue ne mukuabu tshitupa tshikuabu.”
26 Diakamue mukaji muena muana uvua ne muoyo wakasengelela mukalenge, bualu uvua mumvuile muanende luse. Wakamba ne: “Bua luse, mukalenge wanyi! Mupeshayi muana udi ne muoyo! Mu mishindu yonso kanumushipi to!” Kadi mukaji mukuabu au uvua wamba ne: “Kakuikala ni nguebe ni nguanyi to! Bamukose mu bitupa bibidi!”
27 Ke mukalenge kuandamuna ne: “Peshayi mukaji wa kumpala eu muana udi ne muoyo! Mu mishindu yonso kanumushipi to, bualu yeye ke mamuende.”
28 Nunku Isalele mujima wakumvua lumu lua muvua mukalenge mukose tshilumbu atshi, ne bavua batshina mukalenge,+ bualu bavua bamone ne: uvua ne meji a Nzambi bua kulumbuluisha bilumbu.+
Tumina bantu
Tumina bantu
BIBLE—NKUDIMUINU WA BULONGOLODI BUPIABUPIA
1 Bakalenge 3
Tshiluba
Bala Bible ku Enternete
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Ndi musue kubala tshiena-bualu etshi mu %%
Bible ku Enternete | BIBLE—NKUDIMUINU WA BULONGOLODI BUPIABUPIA
Ndi musue kubala tshiena-bualu etshi mu %%
Kudi muludiki. Mujiki wa Davidi.
21 Yehowa, mukalenge udi usankila mu bukole buebe;+Ke mudiye usankila bikole mu bienzedi biebe bia lupandu nunku!+
2 Wewe udi mumukumbajile dijinga dia muoyo wende,+Kuena mumupale dilomba dia ku mishiku yende to. (Sela)
3 Bualu udi umuakidila ne mabenesha manene;Udi wasa tshifulu tshia butumbi tshia or mutambe buimpe ku mutu wende.+
4 Yeye uvua mukulombe muoyo, wewe wakamupeshawu,+Muoyo wa matuku a bungi, kashidi ne tshiendelele.
5 Bienzedi biebe bia lupandu bidi bimupetesha butumbi bunene.+
Udi umuambika bunême ne bulengele.
6 Wewe udi umuvuija mubeneshibue bua kashidi;+Udi umusankisha ne disanka dia dikalaku diebe.+
7 Bualu mukalenge udi weyemena Yehowa;+Bua dinanga dia lulamatu dia Mutambe Bunene, kakunyukudibua nansha.+
8 Tshianza tshiebe netshipete bena lukuna bebe bonso;Tshianza tshiebe tshia balume netshipete badi bakukina.
9 Wewe neubavuije bu tshikutu tshia kapia mu tshikondo tshisungula tshiudi utuma ntema yebe kudibu.
Yehowa neabamine mu tshiji tshiende, ne kapia nekabashidishe.+
10 Neubutule tunkanunuina tuabu pa buloba,Ne bana babu mu bana ba bantu.
11 Bualu bobu bavua bele meji a kukuenzela bibi;+Mbaluke mayele ikala kaayi mua kukumbana.+
12 Bualu wewe neubapingajije tshianyima+Paudi uludika buta buebe bua mikete kudibu.
13 Yehowa wanyi, juka mu makanda ebe.
Netuimbe misambu ya kutumbisha nayi bukole buebe.
Tumina bantu
Tumina bantu
BIBLE—NKUDIMUINU WA BULONGOLODI BUPIABUPIA
Misambu 21
Tshiluba
Bala Bible ku Enternete
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Enza malu mu diumvuangana ne disambila dia tshilejilu—Tshitupa 2
“Tatu wenu, mmumanye binudi nabi dijinga.”
1-3. Bua tshinyi muanetu wa bakaji kampanda mmumone ne: Yehowa mmumanye bitudi nabi dijinga?
LANA kakupua muoyo musangu nansha umue bualu buvua buenzeke dimue dituku mu Allemagne mu 2012. Udi umona ne: Nzambi uvua muandamune masambila ende abidi. Uvua muenze disambila dia kumpala pavuaye mu kawulu mutangile ku tshipalu tshia ndeke. Wakalomba Yehowa bua amupeteshe mushindu wa yeye kuyisha. Wakenza disambila dibidi pakafikaye ku tshipalu tshia ndeke ne kumuambilabu ne: ndeke uvuabu ne tshia kuenza nende luendu uvua dituku divua dilonda. Lana wakasambila bua mukavuaye mutule makuta ende a bungi a Euro ne kayi ne muaba wa kusombela.
2 Diakamue pakajikija Lana disambila diende dibidi, wakumvua muntu umuela muoyo ne: “Lana muoyo, tshiudi wenza apa ntshinyi?” Nsongalume uvua mumuele muoyo au uvua mulongi wabu. Nsongalume eu uvua ne mamuende Elke ne kakuende bavua balue kumushindikija bua kuangataye ndeke wa kuya mu Afrique du Sud. Pakamanya Elke ne mamuende lutatu lua Lana, bakamulomba ne disanka dionso bua kuyabu nende kumbelu. Elke ne mamuende bakakidila Lana bimpe ne kumuelabu nkonko bua kumanya malu avuaye witabuja ne bua mudimu wende wa ku dîba ne ku dîba.
3 Dituku diakalonda mu dinda, bobu bamane kudia, Lana wakandamuna nkonko yabu ya bungi ne Bible, ne kuangataye adrese wabu bua muanetu mukuabu alue kubatangila bua kutungunuka ne kuyukila nabu. Lana wakalukila kuabu bimpe ne kutungunuka ne bumpanda-njila buende bua pa tshibidilu. Udi umona ne: ‘Muteleji wa masambila’ ke uvua mumuambuluishe bua malu kuenzekawu nanku.—Mus. 65:2.
4. Mmajinga kayi atuikala mua kukonkonona?
4 Bualu kampanda buobu bututulukile mu tshimpitshimpi, katuena ne bua kuelakana bua kulomba Yehowa diambuluisha mu disambila to, ne mmusue kuteleja masambila a mushindu eu a badi bamulamate. (Mus. 34:15; Nsu. 15:8) Kadi tuetu belangane meji bua disambila dia tshilejilu, tudi mua kumona ne: kudi majinga makuabu manene atudi mua kupua muoyo. Tshilejilu, tukonkonone bua kumanya mudi majinga etu a mu nyuma maleja mu malu asatu a ndekelu a mu disambila dia tshilejilu. Kudiku malu makuabu atudi mua kuenza bua tuetu kuenza malu mu diumvuangana ne malu anayi adi atangila tshiakudia tshietu tshia ku dituku anyi?—Bala Matayi 6:11-13.
“UTUPESHE LELU TSHIAKUDIA TSHIA DITUKU EDI”
5, 6. Bua tshinyi dilomba dietu dia tshiakudia tshietu tshia dituku didi ne mushinga nansha tuetu ne bintu bikumbane bia ku mubidi?
5 Mona ne: muaba eu muntu kena ulomba bua tshiakudia “tshiende” nkayende tshia dituku to, kadi udi ulomba bua tshiakudia “tshietu” tshia dituku. Victor, mutangidi wa tshijengu mu Afrike udi wamba ne: “Ntu ngela Yehowa tuasakidila ne muoyo mujima bua mundi meme ne mukajanyi katuyi tutamba kusamisha mutu bua biakudia bia dituku didi dilonda anyi bua makuta a kufuta nzubu. Bana betu batu batutabalela bimpe dituku dionso. Kadi ntu nsambila bua bana betu badi batuambuluisha bamone mua kupita bimpe ne ntatu ya malu a mpetu idibu batuilangana nayi.”
6 Tuetu ne ndambu wa biakudia bikumbane bua matuku a bungi, tudi mua kuvuluka bana betu badi mu bupele anyi badi bipupu bikuate. Katuena ne bua kusambila anu buabu patupu to, kadi tudi ne bua kuenza malu mu diumvuangana ne masambila etu. Tshilejilu, tudi mua kuambuluisha bena Kristo netu badi mu lutatu ne bintu bitudi nabi. Tudi kabidi mua kuikala tufila mapa bua mudimu wa pa buloba bujima bamanye ne: badi benza nawu mudimu bimpe.—1 Yone 3:17.
7. Ntshilejilu kayi tshivua Yezu mufile bua kufila mubelu wa ne: “Kanuditatshishi bua dituku didi dilonda”?
7 Pavua Yezu wakula bua tshiakudia tshietu tshia dituku, uvua wakula bua majinga atudi ne bua kukumbaja dituku dionso. Nunku, wakaleja mudi Nzambi uvuadika bilongo bia mu mpata, ne pashishe kuambaye ne: “Nuenu bantu ba ditabuja dikese, kenaku mua kunuvuadika anyi? Nunku kanuikadi nuditatshisha nuamba ne: . . . ‘Netuvuale tshinyi?’” Bua kujikija, wakambulula mubelu wa mushinga mukole eu: “Kanuditatshishi bua dituku didi dilonda.” (Mat. 6:30-34) Bualu ebu budi buleja ne: pamutu pa tuetu kunanga bikole bintu bia ku mubidi, tudi ne bua kuimanyina pa majinga etu manene a ku dituku. Majinga aa adi akongoloja muaba muimpe wa kusomba, mudimu udi utuambuluisha bua kukumbajila bena mu dîku dietu majinga abu, ne meji bua kupita bimpe ne masama. Tuetu basambile anu bua majinga a ku mubidi, nebileje mutudi bashindamene anu ku malu a ku mubidi. Tudi ne majinga a mu nyuma adi ne mushinga wa bungi menemene.
8. Diakula dia Yezu bua tshiakudia tshietu tshia dituku didi dituvuluija dijinga kayi dia mushinga? (Tangila tshimfuanyi tshia ntuadijilu.)
8 Diakula dia Yezu bua tshiakudia tshietu tshia dituku didi dituvuluija mutudi dijinga ne biakudia bia mu nyuma. Mfumu wetu wakamba ne: “Muntu kena ne bua kuikala ne muoyo anu bua diampa nkayadi, kadi mbua dîyi dionso didi dipatuka mukana mua Yehowa.” (Mat. 4:4) Nunku, tudi ne bua kutungunuka ne kulomba Yehowa bua atungunuke ne kutudisha biakudia bia mu nyuma pa dîba diabi.
“UTULEKEELE MABANZA ETU”
9. Mmu mushindu kayi mudi mibi yetu mikale “mabanza”?
9 Bua tshinyi Yezu uvua muakule bua “mabanza” kadi musangu mukuabu kuluaye kuakula bua “mibi”? (Mat. 6:12; Luka 11:4) Kukadi bidimu bipite pa 60, tshibejibeji etshi tshivua tshiumvuije ne: “Dishipa mukenji wa Nzambi didi dituvuija bena dibanza kudiye. . . . Bua bubi butudi benze, Nzambi udi mua kutulomba mioyo yetu. . . . Uvua mua kutunyenga ditalala diende, kukosa malanda onso a ditalala adi pankatshi petu nende. . . . Tudi ne bua kumutumikila bua kuleja mutudi bamunange; patudi tuenza bubi tudi tupangila bua kufuta dibanza dietu dia kumunanga, bualu kuenza bubi nkubenga kunanga Nzambi.”—1 Yone 5:3.
10. Yehowa udi utufuila luse ku diambuluisha dia tshinyi? Tudi ne bua kuenza tshinyi bua bualu ebu?
10 Dijinga ditudi nadi dituku dionso dia kufuidibua luse didi dileja mudi mulambu wa Yezu udi upikula muikale nshindamenu umuepele bua Nzambi kutubuikidilaye mibi yetu. Nansha muvuabu bafile tshia kupikula natshi bantu etshi kukadi bidimu bitue ku 2000, tudi ne bua kutshinanga bikole bienze bu dipa didibu batupeshe lelu. ‘Mushinga wa tshia kupikula natshi’ mioyo yetu ‘mmukole menemene’ mu mushindu wa ne: muntu mupange bupuangane nansha umue kena mua kuwufuta bua kutupikula. (Bala Musambu wa 49:7-9; 1 Petelo 1:18, 19.) Bushuwa, katuena mua kulekela nansha kakese bua kuela Yehowa tuasakidila bua dipa edi dia mushinga mukole. Padi muntu wamba ne: “mibi yetu,” kadi kayi wamba ne: mibi yanyi, bidi bituvuluija ne: dîku dietu dionso dia batendeledi didi dijinga ne ndongoluelu wa luse eu. Bidi bimueneka patoke ne: Yehowa ki mmusue anu bua tuditatshishe bua majinga etu nkayetu a mu nyuma to, kadi mmusue tuditatshishe kabidi bua a bakuabu, too ne bua aba badi mua kuikala batuenzele bibi. Pa tshibidilu, mibi ya mushindu eu itu mikese ne itu itupesha mpunga wa kuleja ne: tudi bushuwa banange bana betu ne tudi basue kubafuila luse anu bu mudi Nzambi mutufuile petu luse ne muoyo mujima.—Kolos. 3:13.
11. Bua tshinyi mbimpe tuikale ne lungenyi lua kufuilangana luse?
11 Diakabi, bu mutudi bapange bupuangane, tutu imue misangu tulaminangana munda. (Lew. 19:18) Tuetu balondele bantu bakuabu mutudi tshilumbu ne muanetu kampanda, badi mua kuditua ku tshietu, bikebesha mpindieu matapuluka mu tshisumbu. Tuetu balekele nsombelu wa nunku utungunuka, nebileje mutudi katuyi ne dianyisha bua luse lua Nzambi ne bua tshia kupikula natshi. Tuetu katuyi ne lungenyi lua kufuilangana luse, Tatu wetu nealekele pende kuenza mudimu ne mushinga wa mulambu wa Muanende bua kutufuila luse. (Mat. 18:35) Yezu wakakula bikole bua tshilumbu etshi pakajikijaye kulongesha disambila dia tshilejilu. (Bala Matayi 6:14, 15.) Ndekelu wa bionso, bua Nzambi kutufuilaye luse, tudi ne bua kudienzeja bua kubenga kutungunuka ne kuenza mpekatu minene. Dijinga dietu dia kubenga kutungunuka ne kuenza mpekatu didi ditufikisha ku dilomba dikuabu.—1 Yone 3:4, 6.
“KUTUFIKISHI MU DITETA”
12, 13. a) Ntshinyi tshivua tshifikile Yezu diakamue panyima pa batismo wende? b) Bua tshinyi bujitu budi pambidi petu tuetu bakuluke mu diteta? c) Ntshinyi tshivua Yezu muleje pavuaye mushale ne lulamatu too ne ku lufu?
12 Kukonkonona tshivua tshifikile Yezu diakamue panyima pa batismo wende kudi mua kutuambuluisha bua kumvua mudibi ne mushinga bua kuenza dilomba edi: “Kutufikishi mu diteta.” Nyuma wa Nzambi wakalombola Yezu mu tshipela. Bua tshinyi? ‘Bua kumutetabu kudi Diabolo.’ (Mat. 4:1; 6:13) Bualu ebu budiku butukemesha anyi? Tuetu bamanye tshivua Nzambi mutumine Muanende pa buloba, bualu ebu kabuakutukemesha to. Bivua bua kujikija tshilumbu tshivua tshijuke pavua Adama ne Eva babenge bumfumu bua Nzambi. Bivua bikengela dîba bua kuandamuna nkonko ivua itangila tshilumbu atshi. Tshilejilu, Nzambi uvuaku mufuke muntu bibi anyi? Bivuaku mua kukumbana bua muntu mupuangane kunemekaye bumfumu bua Nzambi nansha muvuaku buenzeji bua “mubi” anyi? Bantu bavuaku mua kuikala bimpe bobu kabayi ku bukokeshi bua Nzambi anu bu muvua Satana wela meji anyi? (Gen. 3:4, 5) Kuandamuna nkonko eyi kuvua kulomba dîba, kadi kuvua kuleja bifukibua bionso bia meji ne: Yehowa udi wenza mudimu ne bumfumu buende mu mushindu muimpe.
13 Yehowa mmunsantu, ke bualu kayi kena mua kuteta muntu nansha umue bua kuenzaye bualu bubi to. Kadi, Diabolo ke “Mutetshianganyi.” (Mat. 4:3) Diabolo udi mua kukebesha nsombelu kampanda bua kututeta. Nansha nanku, muntu nkayende ke udi mua kusungula bua kudifikisha mu diteta anyi bua kubenga kudifikisha mu diteta. (Bala Yakobo 1:13-15.) Kadi Yezu yeye wakatela mêyi a mu Dîyi dia Nzambi avua makanyine bua kubenga diakamue diteta dionso. Nunku, Yezu wakatua bumfumu buakane bua Nzambi nyama ku mikolo. Kadi Satana kavua mulekele to. Wakindila “too ne ku tshikondo tshikuabu tshikumbane.” (Luka 4:13) Yezu wakatungunuka ne kukandamena bionso bivua Satana wenza bua kunyanga muoyo wende mutoke. Kristo wakabingisha bumfumu buakane bua Yehowa ne kuleja ne: muntu mupuangane udi mua kushala ne lulamatu nansha mu diteta dikole. Kadi Satana udi ujinga kukuata bayidi ba Yezu mu buteyi, nansha wewe pebe.
14. Ntshinyi tshitudi ne bua kuenza bua kubenga kukuluka mu diteta?
14 Bu mudi tshilumbu tshia bumfumu bua Nzambi tshitungunuka, Yehowa mmulekele Mutetshianganyi wenza mudimu ne bulongolodi ebu bua kututeta. Nzambi kena utufikisha mu diteta to. Kadi udi utueyemena ne mmusue kutuambuluisha. Bu mudi Yehowa unemeka bukokeshi buetu bua kudisunguila malu, katu utupangisha ku bukole bua kuluka mu diteta to. Tudi ne bua kuenza malu abidi aa: kushala batabale mu nyuma ne kutungunuka ne kusambila. Mmunyi mutu Yehowa wandamuna masambila etu?
15, 16. a) Mmateta kayi atudi ne bua kukandamena? b) Muntu yeye mukuluke mu diteta, bujitu budi pambidi pa nganyi?
15 Yehowa udi utupesha nyuma wende muimpe udi utupesha bukole ne utuambuluisha bua kukandamena diteta. Nzambi udi utudimuija kabidi ku diambuluisha dia Dîyi diende ne dia tshisumbu bua nsombelu itudi ne bua kuepuka bu mudi: kujimija dîba dia bungi, makuta ne makanda a mubidi bua bintu bia ku mubidi bidi kabiyi ne mushinga. Espen ne Janne badi mu ditunga kampanda dia ku Mputu didi ne bubanji bua bungi. Munkatshi mua bidimu bia bungi, bavua bampanda-njila ba pa tshibidilu mu ditunga diabu muaba uvuabu dijinga ne bamanyishi ba bungi. Pakalelabu muanabu wa kumpala, bakimanyika bumpanda-njila, badi mpindieu ne muana muibidi. Espen udi wamba ne: “Misangu ya bungi tutu tusambila Yehowa bua katukuluki mu diteta mpindieu utudi katutshiyi ne mushindu wa kupitshisha dîba dia bungi mu malu a ntendelelu wetu bu mutuvua tuenza kumpala. Tudi tulomba Yehowa bua atuambuluishe bua kulama malanda etu nende ne tshisumi tshietu mu mudimu wa buambi.”
16 Diteta dikuabu didi ditambe kumuangalaka matuku etu aa nditangila bimfuanyi bia bantu kabayi bilamba. Tuetu bakuluke mu diteta edi, katuena mua kuela Satana tshilumbu pambidi to. Bua tshinyi? Bualu Satana ne bulongolodi buende kabena mua kutuenzeja ku bukole bua kuenza bualu butudi katuyi basue to. Bamue mbakuluke mu diteta edi pavuabu batuma meji abu ku malu mabi. Kadi tudi mua kukandamena diteta edi, anu mudi bana betu ba bungi badikandamene.—1 Kol. 10:12, 13.
“UTUSUNGILE KUDI MUBI”
17. a) Mmunyi mutudi mua kuenza malu mu diumvuangana ne dilomba dietu dia kutusungilabu kudi mubi? b) Ndisulakana kayi dikadi pabuipi?
17 Bua kuenza malu mu diumvuangana ne dilomba dia ne: “Utusungile kudi mubi,” tudi ne bua kuenza muetu muonso bua kubenga ‘kuikala ba pa buloba’ bua Satana. Katuena ne bua ‘kunanga buloba [bua Satana] anyi bintu bia pa buloba’ to. (Yone 15:19; 1 Yone 2:15-17) Bua kuenza nunku bidi bikengela kutungunuka ne kudienzeja. Netupete disulakana pikala Yehowa muandamune dilomba edi pa kubutula Satana ne bulongolodi buende bubi. Kadi tudi ne bua kuvuluka ne: pavuabu bimanshe Satana pa buloba, uvua mumanye ne: uvua ne tshikondo tshîpi. Bu mudiye ne tshiji tshikole, udi wenza muende muonso bua kunyanga muoyo wetu mutoke. Nunku tudi ne bua kutungunuka ne kusambila bua Nzambi atusungile kudi Satana.—Buak. 12:12, 17.
18. Bua kupanduka ku kabutu ka bulongolodi bua Satana, tudi ne bua kutungunuka ne kuenza tshinyi?
18 Udiku musue kupeta disanka edi anyi? Nunku mbimpe utungunuke ne kusambila bua Bukalenge bua Nzambi butumbishishe dîna dia Nzambi ne bua disua diende dienzeke pa buloba. Lomba Yehowa bua akukumbajile majinga ebe a mu nyuma ne a ku mubidi. Eyowa, ikala mudisuike bua kuenza malu mu diumvuangana ne disambila dia tshilejilu.


text: 2 Panyima pa malu aa, pavua tshiji tshikole tshia mukalenge Ahashawelosha+ tshipueke, wakavuluka bualu buvua Washeti muenze+ ne dipangadika divuabu bamuangatshile.+2 Nunku bambuluishi ba mukalenge nkayende bakamba ne: “Bakebele mukalenge bansongakaji bimpe kumona batshidi tumama.3 Mukalenge atume bantu mu maprovense* onso a mu bukalenge buende+ bua basangishe bansongakaji bonso bimpe kumona batshidi tumama ku Shushana* nzubu mukolesha,* ku nzubu wa bantu bakaji.* Hegai+ muntu mutungu wa mukalenge ne mulami wa bantu bakaji ikale ubatangila, ne bikale babapesha bintu bia kudilengeja nabi.*4 Nunku nsongakaji udi usankisha mukalenge kupita bakuabu neikale mukalenge mukaji pa muaba wa Washeti.”+ Lungenyi elu luakasankisha mukalenge, ne ke tshiakenzaye.5 Kuvua muena Yuda mukuabu mu Shushana*+ nzubu mukolesha,* dîna diende Môdekai+ muana wa Yaî muana wa Shimei muana wa Kishi, muena Benyamina,+6 uvuabu bakuate mu Yelushalema baye nende pamue ne bantu bavuabu baye nabu pamue ne Yekoniya*+ mukalenge wa Yuda uvua Nebukadenesâ mukalenge wa Babilona mukuate muye nende.7 Uvua mukoleshe* Hadasa,* mmumue ne: Esetê, muana wa tatuende mukuabu,+ bualu kavua ne tatu anyi mamu. Nsongakaji eu uvua ne mubidi muimpe ne tshimuenekelu tshimpe, ne pakafua tatuende ne mamuende, Môdekai uvua mumuangate bu muanende wa bakaji.8 Pavuabu bamanyishe dîyi dia mukalenge ne mukenji wende, ne pavuabu basangishe bansongakaji ba bungi ku Shushana* nzubu mukolesha* babateke mu bianza bia Hegai,+ bakalua kabidi ne Esetê ku nzubu* wa mukalenge kumutekabu mu bianza bia Hegai mulami wa bantu bakaji.9 Nunku nsongakaji eu wakamusankisha, yeye kumuanyisha,* ke yeye kumulongoluela diakamue bintu bia kudilengeja nabi*+ ne biakudia biende, ne yeye kumupesha bansongakaji muanda mutekete basungula ba ku nzubu wa mukalenge. Wakamumbusha kabidi muaba uvuaye, kumutekaye yeye ne bansongakaji bavua bamuambuluisha muaba mutambe buimpe mu nzubu wa bantu bakaji.*10 Esetê kavua muambe bualu nansha bumue bua tshisamba tshiabu+ anyi bua balela bende to, bualu Môdekai+ uvua mumuambile bua kambidi muntu nansha umue to.+11 Ku dituku ku dituku Môdekai uvua upitshila kumpala kua lubanza lua nzubu wa bantu bakaji* bua kumanya muvua Esetê ne bua kumanya tshivua tshimufikila.12 Nsongakaji yonso uvua ne diende dîba dia kubuela kudi mukalenge Ahashawelosha pavuaye ujikija ngondo 12 ya didilengeja ivuabu bakosele bantu bakaji, bualu mushindu eu ke uvuabu bakumbaja didilengeja diabu: ngondo isambombo ne mafuta a mire+ ne ngondo isambombo ne mafuta a bome+ ne mafuta mashilashilangane a didilengeja nawu.13 Dîba adi nsongakaji uvua ukumbana bua kubuela kudi mukalenge, ne tshionso tshivuaye ulomba bavua bamupeshatshi pavuaye umbuka mu nzubu wa bantu bakaji* bua kuya ku nzubu kua mukalenge.14 Ku dilolo uvua ubuela, ne mu dinda uvua upingana ku nzubu muibidi wa bantu bakaji,* mu bianza bia Shâshagaza muntu mutungu wa mukalenge,+ mulami wa bakaji babanjija. Kavua upingana kabidi kudi mukalenge to, anu yeye musankishe mukalenge mu mushindu wa pa buawu ne bamubikile mu dîna diende.+15 Pavua dîba dia Esetê muana wa Abihayila tatuende mukuabu wa Môdekai uvua mumuangate bu muanende wa bakaji+ dikumbane dia kubuela kudi mukalenge, kakalomba tshintu nansha tshimue pa kumbusha bintu bivua Hegai muntu mutungu wa mukalenge, mulami wa bantu bakaji, muambe. (Dîba dionso adi Esetê uvua wenda wanyishibua kudi muntu yonso uvua umumona.)16 Bakaya ne Esetê kudi mukalenge Ahashawelosha ku nzubu wende wa bukalenge mu ngondo wa dikumi, mmumue ne: ngondo wa Tebeta,* mu tshidimu tshia muanda mutekete+ tshia bukokeshi buende.17 Mukalenge wakalua kunanga Esetê bikole kupita bakaji bakuabu bonso, ne wakamusankisha, yeye kumuanyisha* bikole kupita bansongakaji bonso batshivua tumama. Nunku wakateka tshia ku mutu* tshia bukalenge pa mutu pende, yeye kumuteka mukalenge mukaji+ pa muaba wa Washeti.+18 Nunku mukalenge wakenzejila bakokeshi bonso ba mu bukalenge buende ne bena mudimu bende didia dinene, didia dia Esetê. Pashishe wakamanyisha dilekela bua maprovense,* ne uvua anu upesha bantu mapa bilondeshile bubanji bua mukalenge.19 Mpindieu pakasangishabu bansongakaji batshivua tumama*+ musangu muibidi, Môdekai uvua musombe mu tshiibi tshia mukalenge.20 Esetê kavua muambe bualu nansha bumue bua balela bende ne tshisamba tshiabu,+ anu muvua Môdekai mumuambile; Esetê wakatungunuka ne kuenza malu avua Môdekai wamba, anu bu pavuaye ku bukokeshi buende.+21 Mu matuku au pavua Môdekai musombe mu tshiibi tshia mukalenge, Bigatana ne Teleshe, bena mudimu babidi ba mu lubanza lua mukalenge, balami ba ku biibi, bakakuata tshiji, bobu kuela tshifufu bua kushipa* mukalenge Ahashawelosha.22 Kadi Môdekai wakumvua bualu abu, diakamue yeye kubuambila Esetê mukalenge mukaji. Esetê pende wakakula ne mukalenge mu dîna dia Môdekai.*23 Nunku bakalondolola bualu abu, ndekelu wa bionso bobu kusangana ne: buvua bulelela, ne bakuowa bantu babidi abu ku mutshi; bakafunda bualu buonso ebu mu mukanda wa malu a bikondo abi mu mêsu mua mukalenge.+


text:
1 Dîyi dia Yehowa diakalua kudi Mika*+ wa ku Molesheta, mu matuku a Yotama,+ Ahaza,+ ne Hezikiya,+ bakalenge ba Yuda,+ divuaye mupete mu tshikena kumona tshia bualu bua Samalea ne Yelushalema:2 “Telejayi, nuenu bukua bantu buonso!Teya ntema, wewe buloba ne bionso bidi bikuwuje,Ne Mukalenge Mutambe Bunene Yehowa ikale bu ntemu udi ukutuisha,+Yehowa kumbukila mu ntempelo wende wa tshijila.3 Bualu mona! Yehowa udi upatuka mu muaba wende;Yeye neapueke ne neadiate miaba mitumbuke ya buloba.4 Mikuna neyenguluke muinshi muende,+Ne bibandabanda* nebipandikeBu dipula* kumpala kua kapia,Bu mâyi mapongolola pa mpulumuku.5 Bionso ebi mbua ditomboka dia Yakoba,Mbua mpekatu ya nzubu wa Isalele.+Kutomboka kua Yakoba ntshinyi?Ki n’Samalea+ anyi?Ne miaba mitumbuke ya Yuda ntshinyi?+Ki n’Yelushalema anyi?6 Nemvuije Samalea mushiki wa bikulu bia mu mpata,Muaba wa kudima madimi a tumuma tua mvinyo;Nengimanshe* mabue ende mu tshibandabanda,Ne nenshiye bishimikidi biende patoke.7 Mpingu yende yonso misonga nebayizaze,+Ne mapa ende onso avuaye mufutshibue* nebawoshe mu kapia.+Nembutule mpingu yende yonso.Bualu yeye uvua muyipetele ku mafutu ende a bundumba,Ne neyilue kabidi mafutu a bandumba.”8 Bua bualu ebu nengele kabobo ka muadi ne mikunda;+Nengende butaka, ku makasa kutupu.+Kabobo kanyi ka muadi nekikale bu ka mibuabua,Ne muadi wanyi bu wa nyunyi ya mfiondo.9 Bualu mputa wende kena mua kuondopibua+ to;Mmufike too ne ku Yuda.+Tshipupu ntshitangalake ku tshiibi tshia bantu banyi, ku Yelushalema.+10 “Kanumanyishi bualu ebu mu Gata to;Kanuena ne bua kudila nansha.Bungulukayi mu lupuishi mu Betele-afela.*11 Pitayi butaka, bikale ne bundu, nuenu bantu badi basombele* mu Shafila.Bantu badi basombele* mu Sânana ki mbapatuke to.Kabobo ka muadi nekikale mu Bete-esele, ne nekumbushe dikuatshisha diaku kunudi.12 Bualu bantu badi basombele* mu Malota mbindile bualu buimpe,Kadi bualu bubi mbutuluke ku tshiibi tshia Yelushalema bufumine kudi Yehowa.13 Suikayi ditempu ku tshisumbu tshia tubalu, nuenu bantu badi basombele* mu Lakisha.+Wewe uvua ntuadijilu wa mpekatu wa muana wa bakaji wa Siona,Bualu mbasangane matomboka a Isalele munda muebe.+14 Nunku neupeshe Molesheta-gata mapa a dilayangana* nawu.Nzubu ya Akeziba+ ivua tshintu tshia dishima kudi bakalenge ba Isalele.15 Nendue kabidi kunudi ne mutshimunyi,*+ nuenu badi basombele* mu Malesha.+Butumbi bua Isalele nebufike too ne ku Adulama.+16 Dishiyayi mu mitu mutupu ne kosayi nsuki bua bana benu bananga.Dishiyayi mu mitu mutupu bu nyunyi wa mukanku,Bualu mbanunyengabu baye nabu ku babende.”+
Note
^ Tshikepeshilu tshia dîna Mikayele anyi Mikaya, diumvuija: “Nnganyi udi bu Yehowa?”


text:
Ndi musue kubala tshiena-bualu etshi mu %%
Bible ku Enternete | BIBLE—NKUDIMUINU WA BULONGOLODI BUPIABUPIA
Ndi musue kubala tshiena-bualu etshi mu %%
Mukanda mutumina bena Lomo
3:1-31
-
“Nzambi amueneke muena bulelela” (1-8)
-
Bena Yuda ne bena Greke bonso muinshi mua mpekatu (9-20)
-
Buakane ku diambuluisha dia ditabuja (21-31)
3 Nunku nku tshinyi kudi muena Yuda mupitshile bakuabu, anyi buimpe bua ditengudibua budi ku tshinyi?
2 Mu mishindu yonso, nku malu a bungi. Tshia kumpala, bavua babapeshe mêyi a tshijila a Nzambi.+
3 Kadi netuambe tshinyi? Bikala bamue bavua bapange ditabuja, dipanga diabu dia ditabuja nedivuije lulamatu lua Nzambi patupu anyi?
4 Nansha kakese! Kadi Nzambi amueneke muena bulelela,+ nansha mudi muntu yonso mua kumueneka muena dishima,+ anu bu mudibu bafunde ne: “Nunku ulejibue muakane ku mêyi ebe ne utshimune padibu bakulumbuluisha.”+
5 Kadi bikala dipanga buakane dietu diteka buakane bua Nzambi kumpala, netuambe tshinyi? Nzambi udi ulua kayi muakane padiye uleja tshiji tshiende tshikole anyi? (Ndi ngakula ne miaku ya bantu.)
6 Nansha kakese! Bikalabi nanku, mmunyi mualumbuluisha Nzambi buloba?+
7 Kadi bikala dishima dianyi dimueneshisha bulelela bua Nzambi bikole menemene bua butumbi buende, bua tshinyi badi bandumbuluisha kabidi bu muenji wa mpekatu?
8 Bua tshinyi kubenga kuamba anu bu mudi bamue batushiminyina, bamba mutudi tuamba ne: “Tuenzayi malu mabi bua malu mimpe alue”? Dilumbuluisha dia bantu abu didi mu diumvuangana ne buakane.+
9 Netuambe tshinyi kabidi? Tudi bapite bakuabu anyi? Nansha kakese! Bualu tukadi bambe ne: bena Yuda ne bena Greke badi bonso ku bukokeshi bua mpekatu;+
10 anu bu mudibu bafunde ne: “Kakuena muntu udi muakane, nansha umue;+
11 kakuena muntu udi ne lungenyi lutue nansha lukese; kakuena muntu udi ukeba Nzambi to.
12 Bantu bonso mbapambuke, buonso buabu mbalue bantu tshianana; kakuena muntu udi wenzelangana malu mimpe, kenaku nansha umue to.”+
13 “Muminu wabu ndukita ludi buashi; mbashime ne ndimi yabu.”+ “Lulengu lua nyoka wa ditshiula ludi munda mua mishiku yabu.”+
14 “Mukana muabu mmuwule tente ne milawu ne mêyi a bululu.”+
15 “Makasa abu adi aya lukasa bua kuela mashi panshi.”+
16 “Dibutuka ne dikenga bidi mu njila yabu,
17 ne ki mbamanye njila wa ditalala to.”+
18 “Kakuena ditshina dia Nzambi ku mêsu kuabu to.”+
19 Mpindieu tudi bamanye ne: malu onso adi Mikenji yamba, idi yambila bantu badi muinshi mua Mikenji, bua kupuwisha mukana muonso ne bua buloba buonso buikale bukumbanyine dinyoka dia Nzambi.+
20 Ke bualu kayi kakuena muntu wabadibua muakane kumpala kuende bua dienza malu adi mikenji ilomba,+ bualu dimanya dijalame dia mpekatu didi difumina ku mikenji.+
21 Kadi mpindieu buakane bua Nzambi mbumueneshibue kakuyi bualu bua mikenji,+ anu mudi Mikenji ne Baprofete bimanyisha,+
22 bushuwa, buakane bua Nzambi ku diambuluisha dia ditabuja mu Yezu Kristo bua bantu bonso badi ne ditabuja. Bualu kakuena dishilangana to.+
23 Bualu bantu bonso mbenze mpekatu ne kabena bafika ku butumbi bua Nzambi,+
24 ne mbienze anu bu dipa dia tshianana+ padibu babadibua bakane ku ngasa wende+ ku dilekeledibua ku diambuluisha dia tshia kupikulangana natshi tshivua Kristo Yezu mufile.+
25 Nzambi wakamufila bu mulambu wa kulengejangana nawu ne Nzambi+ ku diambuluisha dia ditabuja mu mashi ende.+ Wakenza nanku bua kuleja buakane buende, bualu Nzambi mu lutulu luende uvua ubuikidila bantu mpekatu ivua mienzeke kale.
26 Wakenza nanku bua kuleja buakane buende+ mu tshikondo etshi, bua ikale muakane nansha padiye ubala muntu udi witabuja Yezu ne: mmuakane.+
27 Nunku bualu bua kuditumbishila budi penyi? Kabuena ne muaba to. Mbua mikenji kayi? Mbua mikenji ya bidi bantu benza anyi?+ Nansha kakese, kadi mbua mikenji ya ditabuja.
28 Bualu tudi tumona ne: muntu udi ubadibua muakane bua ditabuja, ki mbua dienza malu adi mikenji ilomba to.+
29 Peshi Nzambi udi anu Nzambi wa bena Yuda anyi?+ Kena kabidi Nzambi wa bantu ba bisamba bikuabu anyi?+ Bushuwa, udi Nzambi wa bantu ba bisamba bikuabu kabidi.+
30 Bu mudi Nzambi muikale umue,+ neabale bantu badi batengula bakane+ bua bualu bua ditabuja ne bantu badi kabayi batengula bakane+ ku diambuluisha dia ditabuja diabu.
31 Nunku tudi tushipa mikenji ku diambuluisha dia ditabuja dietu anyi? Nansha kakese! Kadi tudi tuimanyina mikenji.+
Tumina bantu
Tumina bantu
BIBLE—NKUDIMUINU WA BULONGOLODI BUPIABUPIA
Lomo 3
Tshiluba
Bala Bible ku Enternete
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Ndi musue kubala tshiena-bualu etshi mu %%
Bible ku Enternete | BIBLE—NKUDIMUINU WA BULONGOLODI BUPIABUPIA
Ndi musue kubala tshiena-bualu etshi mu %%
9 Yobo wakandamuna ne:
2 “Mu bulelela, ndi mumanye ne: bidi nanku.
Kadi mmunyi mudi muntu ufuafua eu mua kubinga yeye tshilumbu ne Nzambi?+
3 Muntu yeye musue kuelangana Nende,+Yeye au kena mua kuandamuna lukonko nansha lumue lua mu nkonko Yende tshinunu to.
4 Yeye udi ne meji mu muoyo ne bukole bua bungi.+
Nnganyi udi mua kumukandamena kayi upeta njiwu?+
5 Udi usemeja mikuna kakuyi muntu udi umanya bualu ebu;Udi uyitonkola mu tshiji tshiende.
6 Udi unyukula buloba, ubumbusha muaba wabu,Bifikisha makunji abu ku dizakala.+
7 Udi utumina dîba dîyi bua kadikenkiNe ujika butoke bua mitoto;+
8 Yeye nkayende udi ubalula diulu,+Ne udi wendela pa mutu pa mavuala male a mbuu.+
9 Wakenza bisumbu bia mitoto bia Asha, Kezila, ne Kima,+Ne bisumbu bia mitoto bidi muulu ku sud;
10 Udi wenza malu manene adi kaayi kulondolola,+Malu a dikema adi bungi kabuyi kubala.+
11 Udi upitshila pabuipi nanyi, tshiena mua kumumona;Udi umpita, kadi tshiena mmujingulula.
12 Padiye udiapula tshintu, nnganyi udi mua kumukandamena?
Nnganyi udi mua kumuambila ne: ‘Tshiudi wenza ntshinyi?’+
13 Nzambi kakukanda tshiji tshiende to;+Nansha bambuluishi ba Lahaba+ nebamuinamine.
14 Kadi anu meme? Pandi mmuandamuna,Ndi ne bua kusungula mêyi anyi bimpe bua kuelangana nende!
15 Nansha bu meme mubinge, tshivua mua kumuandamuna to.+
Mvua anu mua kulomba mulumbuluishi wanyi luse.
16 Meme mumubikile, neangandamune anyi?
Tshiena ngitabuja ne: neateleje dîyi dianyi to,
17 Bualu yeye udi unzaza ne tshipepele tshikole,Uvudija mputa yanyi kakuyi bualu.+
18 Kena undekela bua meme kueyela to;Yeye udi utungunuka ne kunguwuja ne bintu bia bululu.
19 Bikalabi bua bukole, yeye ke muena makanda.+
Bikalabi bua kulumbuluisha kuakane, udi wamba ne: ‘Nnganyi udi mua kundumbuluisha?’
20 Bu meme mubinge, mukana muanyi muine muvua mua kumpisha;Nansha meme mulame muoyo wanyi mutoke, yeye neangambe ne: ndi mupile.
21 Nansha meme mulame muoyo wanyi mutoke, tshiena ne dishindika bua bualu buanyi to;Tshiena musue muoyo undi nawu.
22 Bionso bidi muomumue. Ke bualu kayi ndi ngamba ne:‘Yeye udi ubutula badi kabayi ne bualu ne babi muomumue.’
23 Bikala dipasalala dia mâyi dia tshintuluntulu dikebesha lufu lua tshimpitshimpi,Yeye udi useka dishikila dia badi kabayi ne bualu.
24 Buloba mbufidibue kudi muntu mubi;+Yeye udi ubuikila mêsu a balumbuluishi babu.
Bikalaye kayi yeye, kadi nnganyi?
25 Nunku, matuku anyi adi ne lubilu kupita munyemi wa lubilu;+Adi anyema lubilu kaayi amona bualu buimpe.
26 Adi afinunuka bu matu a malenge,Bu mikanku idi ipueka lubilu bua kubakula tshiakudia tshiayi.
27 Meme muambe ne: ‘Nempue didilakana dianyi muoyo,Nenkudimune tshilunji tshianyi ne nensangale,’
28 Nengikale anu ne buôwa bua bionso bidi binsama,+Ne ndi mumanye ne: kuakumbala bu udi kayi ne bualu to.
29 Ndi mua kubadibua bu mupile.
Nunku, bua tshinyi ndi mua kuluangana bua patupu?+
30 Meme muowe mâyi a neje idi yenguluka,Ne mutokeshe bianza bianyimu buanga bua nsabanga,+
31 Dîba adi neungele mu tshina,Bifikisha too ne bilamba bianyi meme muine ku dinkina.
32 Bualu yeye kena muntu bu mundi bua meme kumuandamuna,Bua tuetu kuya nende bonso ku tshilumbuluidi to.+
33 Kakuena muntu wa kukosa nsambu pankatshi petu,Udi mua kuikala mulumbuluishi wetu to.
34 Yeye mulekele kuntuta,Ne kayi ulekela buôwa bukole bua bualu buende buntshinyisha,+
35 Dîba adi nengakule nende tshiyi ne buôwa,Bualu ki mbuôwa butu bunsaka bua kuakula to.
Tumina bantu
Tumina bantu
BIBLE—NKUDIMUINU WA BULONGOLODI BUPIABUPIA
Yobo 9
Tshiluba
Bala Bible ku Enternete
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Lumingu lua dia dia 1-7/2
NEHEMIYA 1-4
Musambu wa 126 ne disambila
Mêyi a mbangilu (Min. 3 anyi mikese)
BIUMA BIA MU DÎYI DIA NZAMBI
“Nehemiya uvua munange ntendelelu mulelela”: (Min. 10)
[Elela bantu video udi ne tshiena-bualu ne: Mêyi a mbangilu a mukanda wa Nehemiya.]
Neh 1:11–2:3—Nehemiya uvua ne disanka bualu ntendelelu mulelela uvua uya kumpala (w06 1/2 9 §7)
Neh 4:14—Nehemiya wakeyemena Yehowa bua kutantamena buluishi (w06 1/2 10 §3)
-
Dikeba bubanji bua mu Dîyi dia Nzambi: (Min. 8)
Neh 1:1; 2:1—Bua tshinyi tudi mua kuamba ne: “tshidimu tshia 20” tshidibu batele mu Nehemiya 1:1 ne mu 2:1 mbatshibale kubangila anu ku tshikondo tshimue? (w06 1/2 8 §5)
Neh 4:17, 18—Mmunyi muvua muntu mua kuenza mudimu wa dibakulula anu ne tshianza tshimue? (w06 1/2 9 §1)
Dibala dia Bible dia lumingu elu didi dindongeshaku tshinyi bua Yehowa?
Mmalu kayi a mu dibala dia Bible dia lumingu elu adi mua kungambuluisha mu buambi?
-
Dibala dia Bible: Neh 3:1-14 (Min. 4 anyi mikese)
DIFILA BIKOLE KU MUDIMU WA BUAMBI
Longolola tshia kuamba mu buambi ngondo eu: (Min. 15)Diyukidilangana ne bateleji. Ela filme yonso ya tshia kuamba, pashishe nuakule bua malu a mushinga adimu. Umvuija mushindu uvua mumanyishi muase tshishimikidi bua kupinganyina muntu. Lomba bamanyishi bua kudifundilabu tshiabu tshia kuamba.
TUIKALAYI NE NSOMBELU WA BUENA KRISTO
Dilongolola anu ku mpindieu bua kulua mpanda-njila muambuluishi mu ngondo 3 anyi 4: (Min. 15) Diyukidilangana ne bateleji. Wakule bua malu a mushinga adi mu tshiena-bualu tshia ne: “Enza bua Tshivulukilu etshi tshikale tshikondo tshia disanka!” (km 2/14 2) Utambe kuakula bua mushinga wa kudianjila kudilongolola kumpala. (Nsu 21:5) Wele bamanyishi babidi bavua benze mudimu wa bumpanda-njila buambuluishi matuku mashale aa nkonko. Mbipumbishi kayi bivuabu ne bua kutantamena? Mmasanka kayi avuabu bapete?
Dilonga dia Bible dia tshisumbu: ia nshap. 8 §1-16 (Min. 30)
Diambulula, ne Kadiosha ka lumingu lualua (Min. 3)
Musambu wa 135 ne disambila


text: 2 Nunku bana betu, pamvua mulue kunudi, tshivua mulue ne ngakuilu mukole menemene+ anyi ne meji mapitshidile bua kunuambila bualu busokoka bua tshijila+ bua Nzambi nansha.2 Bualu mvua muangate dipangadika dia kubenga kumanya bualu bukuabu munkatshi muenu pa kumbusha anu bua Yezu Kristo, Yezu Kristo mushipela ku mutshi.+3 Mvua mulue kunudi mu butekete, mu ditshina ne dizakala dia bungi;4 ngakuilu wanyi ne malu amvua muyishe kabivua ne mêyi a meji a kuitabijija nawu bantu to, kadi bivua bileja nyuma ne bukole,+5 bua ditabuja dienu kadikadi mu meji a bantu, kadi dikale mu bukole bua Nzambi.6 Mpindieu tudi tuakula bua meji munkatshi mua bantu bakadi bashindame,+ kadi ki mmeji a mu ndongoluelu wa malu eu* anyi a bakokeshi ba ndongoluelu wa malu eu badi ne bua kuvuijibua patupu to.+7 Kadi tudi tuakula bua meji a Nzambi mu bualu busokoka bua tshijila,+ meji masokoka avua Nzambi mudianjile kulongolola kumpala kua ndongoluelu ya malu bua butumbi buetu.8 Meji aa ke avua mukokeshi wa mu ndongoluelu wa malu eu* nansha umue kayi mufike ku dimanya,+ bualu bu bobu baamanye, kabavua mua kuikala bashipe* Mukalenge wa butumbi to.9 Kadi anu bu mudibu bafunde ne: “Dîsu ki ndimone ne ditshi ki ndiumvue, anyi malu adi Nzambi mulongoluele bantu badi bamunange kaavua mabuele mu muoyo wa muntu.”+10 Bualu tuetu ke badi Nzambi muabuluile+ ku diambuluisha dia nyuma wende,+ bualu nyuma udi ukebulula mu malu onso, too ne mu malu male a Nzambi.+11 Bualu nnganyi munkatshi mua bantu udi mumanye malu a muntu pa kumbusha nyuma wa muntu udi munda muende? Nunku kabidi, kakuena muntu udi mufike ku dimanya malu a Nzambi pa kumbusha nyuma wa Nzambi.12 Mpindieu tuetu katuvua bapete nyuma wa pa buloba to, kadi tuvua bapete nyuma wa kudi Nzambi,+ bua tumanye malu adi Nzambi mutupeshe ne bulenga buonso.13 Tudi tuakula kabidi bua malu aa, katuena tuakula ne miaku idi meji a bantu malongeshe to,+ kadi tudi tuakula ne miaku idi nyuma mulongeshe,+ patudi tumvuija* malu a mu nyuma ne miaku ya mu nyuma.14 Kadi muntu wa mu mubidi kena witaba* malu a nyuma wa Nzambi to, bualu adi bupote kudiye; ne kena mua kufika ku diamanya, bualu badi baakonkonona mu nyuma.15 Kadi muntu wa mu nyuma yeye udi ukonkonona malu onso,+ kadi yeye muine kabena bamukonkonona kudi muntu to.16 Bualu “nnganyi udi mufike ku dimanya meji a Yehowa* bua kumulongesha?”+ Kadi tuetu tudi ne meji a Kristo.+


text:
BIUMA BIA MU DÎYI DIA NZAMBI | NSUMUINU 7-11
‘Mutshima webe kawusesuki
Mikenji ya Yehowa idi mua kutukuba. Kadi bua kutuambuluishayi, tudi ne bua kuyilama bimpe mu muoyo wetu. (Nsu 7:3) Mutendeledi wa Yehowa yeye ulekela muoyo wende usesuka, udi uteketa kumpala kua mayele a lubombo adi Satana ushimangana nawu. Nsumuinu nshapita wa 7 udi wakula bua nsongalume uvua mulekele muoyo wende umushima. Tshilema tshiende etshi tshidi tshitulongesha tshinyi?
Satana udi wenza mudimu ne biumvuilu bietu bitanu bua kutusaka ku dienza malu mabi
Meji ne dijingulula dia mianda nebituambuluishe bua kujingulula bipeta bibi bia dienza dia malu mabi ne kuepukila njiwu ya mu nyuma ku bule


text: 14 Bualu Yehowa nealeje Yakoba luse,+ ne neasungule Isalele tshiakabidi.+ Neabasombeshe* mu buloba buabu,+ ne bantu badi basombe buenyi nebadisangishe kudibu, nebalamate nzubu wa Yakoba.+2 Bukua bantu nebubangate, nebuye nabu ku muaba wabu, ne nzubu wa Isalele neabangate bu bena mudimu balume ne bakaji+ mu buloba bua Yehowa; ne nebikale bakuatshi ba bantu bavua babakuate, ne nebakokeshe bantu bavua babenzeja mudimu ku bukole.*3 Mu dituku didi Yehowa ukupesha dikisha ku ntatu yebe ne ku diyumbakana diebe ne ku bupika bukole kuvuabu bakubueje,+4 newambuluile mukalenge wa Babilona lusumuinu elu:*“Ke mudi muntu uvua wenzeja bakuabu mudimu ku bukole* mufike ku nshikidilu wende nunku!Ke mudi dikengeshangana dijike nunku!+5 Yehowa mmutshibule mutshi wa bantu babi,Dikombo dia bamfumu,+6 Yeye udi ukuma bukua bantu ne tshiji tshikole ne bisusu bidi kabiyi bijika,+Yeye udi ukokesha bisamba ne tshiji ne dikengeshangana didi kadiyi ne ndekelu.+7 Buloba bujima budi mpindieu mu dikisha, kabuyi ne ndululu.Bantu badi bela mbila bua disanka.+8 Nansha mitshi ya jenevriye idi isanka bua bualu buebe,Pamue ne mitshi ya sedre ya mu Lebanona.Idi yamba ne: ‘Katshia wakuluka,Kakuena mukoshi wa mitshi udi ubanda bua kutukosa.’9 Nansha Lukita* ludi muinshi ndujukile kuuluBua kukuakidila paudi ulua.Bua bualu buebe, ludi lujula badi kabayi ne bukole mu lufu,Balombodi bonso badi bakengeshangana ba* pa buloba.Ludi lujula bakalenge bonso ba bisamba mu nkuasa yabu ya bukalenge.10 Buonso buabu badi bakula, bakuambila ne:‘Udi pebe mulue mutekete bu tuetu anyi?Udi mulue bu tuetu anyi?11 Lutambishi luebe ndupuekeshibue too ne mu Lukita,*Muadi wa biombelu biebe bia nshinga.+Bikusu mbidiadije muinshi muebe bu bulalu,Ne binya ke tshia kudibuikila tshiebe.’12 Ke muudi mukuluke mu diulu nunku,Wewe udi ukenka, muana wa lunkelu!Ke mudibu bakukose, mukuluke pa buloba nunku,Wewe uvua mutshimune bisamba!+13 Wakamba mu muoyo webe ne: ‘Nembande mu diulu.+Nembandishe nkuasa wanyi wa bukalenge pa mutu pa mitoto ya Nzambi,+Ne nensombe pa mukuna wa masangisha,Miaba ya kule menemene ya ku nord.+14 Nembande muulu pa mutu pa matutu;Nendivuije mufuanangane ne Mutambe bunene.’15 Kadi neupuekeshibue too ne mu Lukita,*Mu miaba ya kule menemene ya mu tshina.16 Bantu badi bakumona nebakutuishile mêsu;Nebakukenkete bimpe bimpe, bamba ne:‘Eu ke muntu uvua unyukula buloba,Uvua muzakeje makalenge,+17 Uvua muvuije buloba budi bantu basombele bu tshipelaNe mukulule bimenga biabu,+Uvua ubenga kulekela bena buloko bende bua kupinganabu ku mabu anyi?’+18 Bakalenge bakuabu bonso ba bisamba,Eyowa, buonso buabu, badi balala mu butumbi,Muntu ne muntu mu lukita luende.*19 Kadi wewe mbakuimanshe kuyi ne lukita,Bu lutonga lupetula,*Muvuadika bitalu bia bantu bavuabu batape ne muele wa mvita,Badi bapueka too ne mu mabue a mu tshina,Anu bu tshitalu tshidiatakaja muinshi mua makasa.20 Kuakudisanga kudibu mu lukita to,Bualu uvua mubutule buloba buebe,Uvua mushipe bantu bebe.Kabakutela kabidi mêna a bana ba benji ba malu mabi to.21 Longoluelayi bana bende tshishipeluBua bualu bua bubi bua bankambua babu,Nunku kabakujuka ne kukuata bulobaNe kuwuja bimenga biabu mu ditunga.”22 “Nembajukile,”+ ke mudi Yehowa wa biluilu wamba.“Nunku nenkupule dîna ne bashadile ne tunkanunuina ne ndelanganyi mu Babilona,”+ ke mudi Yehowa wamba.23 “Nemmuvuije muaba wa nyama ya nkese ne buloba bua bisense, ne nemmukombe ne lukombo lua kabutu,”+ ke mudi Yehowa wa biluilu wamba.24 Yehowa wa biluilu mmuditshipe wamba ne:“Anu mundi ngela meji bua kuenza, ke muenzekabi,Ne anu mundi mupangadije malu, ke muikalawu mua kukumbana.25 Nenzaze muena Ashû mu buloba buanyi,Ne nemmudiatakaje pa mikuna yanyi.+Tshikokedi tshiende netshiumbushibue kudibu,Ne bujitu buende nebumbushibue pa dikaya diabu.”+26 Ebu ke bualu budibu bapangadije* bua kuenzela buloba buonso,Ne etshi ke tshianza tshidi tshiolola* bua kukuma bisamba bionso.27 Bualu Yehowa wa biluilu mmupangadije bualu,Nnganyi udi mua kubupangisha?+Tshianza tshiende ntshiolola,Nnganyi udi mua kutshipingaja?+28 Mu tshidimu tshiakafua mukalenge Ahaza,+ bakamba dîyi edi ne:29 “Kusanki, wewe Peleshete, muntu nansha umue wa kuudi,Anu bualu dikombo dia muntu udi ukukuma nditshibuke.Bualu ku muji wa nyoka+ nekufume nyoka wa lulengu,+Ne muanende neikale nyoka udi ubuuka ne wosha bu kapia.*30 Padi banabute ba bantu bapuekele badiaNe bapele balala talalaa,Nenshipe muji webe ne nzala,Ne tshidi tshishala tshia kuudi netshishipibue.+31 Ela kabobo ka muadi, wewe tshiibi! Ela lubila, wewe tshimenga!Wewe mujima neutekete mu maboko, wewe Peleshete!Bualu muishi udi ufumina ku nord,Ne kakuena bantu badi bajanguluka mu milongo yende.”32 Mmunyi muandamunabu batuadi ba mukenji ba tshisamba etshi?Nebabandamune ne: Yehowa mmuase tshishimikidi tshia Siona,+Kabidi ne: bapuekele ba bantu bende nebanyemene munda muende.


text:
NJILA WA KUPETELA DISANKA
Makanda a mubidi ne kuitaba nsombelu utudi nende
DISAMA DIA MUNANUNANU ANYI BULEMA BITU BISHINTULULA NSOMBELU BIKOLE. Ulf uvua kumpala ne makanda a mubidi ne muenji wa mudimu. Kadi wakalua kuteketa mubidi. Udi wamba ne: “Biakansamisha mutu bibi be! Makanda anyi ne dikima dianyi ne bukole buanyi biakajika . . . Ngakumvua bu ne: kuanyi kuvua kujike.”
Tshivua tshifikile Ulf tshidi tshituvuluija ne: kakuena muntu udi mua kuenza bua kasami to. Kadi kudi anu mushindu wa kuepuka amue masama. Kadi netuenze tshinyi mubidi wetu wowu wenda uteketa? Bidi bileja ne: tuetu katuakupetaku kabidi disanka anyi? Netumone ne: kabiena nanku to. Kadi tuanji tumonayi amue mêyi manene adi ambuluisha bua kuikala ne makanda a mubidi.
IKALA NE “NKATSHINKATSHI MU BIENZEDI.” (1 Timote 3:2, 11) Tshibidilu tshia kudia kupitshisha anyi kunua kupitshisha tshitu tshikebelangana masama ne tshitudisha makuta a bungi! “Kuikadi munkatshi mua bantu badi banua mvinyo wa bungi, munkatshi mua bantu badi basukumina munyinyi, bualu mukuatshiki wa maluvu ne mudiavi nebabuele mu bupele.”—Nsumuinu 23:20, 21.
KUDINYANGI MUBIDI. “Tudilengeje ku dinyanguka dionso dia mubidi ne dia nyuma.” (2 Kolinto 7:1) Bantu badi badinyanga mibidi padibu badia mfuanka anyi bamunua, anyi padibu ne bunuavi bua maluvu anyi bua manga adi anyungulula mutu. Tshilejilu, tshibambalu kampanda tshia makanda a mubidi tshidi tshiamba ne: kunua makanya “kudi kufikisha ku masama, ku bulema, ne nkufuane kuenzela mubidi wonso bibi.”—U.S. Centers for Disease Control and Prevention.
ANGATA MUBIDI NE MUOYO WEBE BU DIPA DIA MUSHINGA. “Tudi ne muoyo, tudi tuenda, ne tudiku bua bualu [bua Nzambi].” (Bienzedi 17:28) Tuetu tuangata bualu ebu ne mushinga netuepuke njiwu ya patupu patudi ku mudimu, tuendesha, anyi tusungula mushindu wa kupitshisha kapepe. Bisankasanka bia tshitupa tshîpi bidi mua kukushiya mulema kabiena ne bualu bua nsongo to!
DIKANDA KU MEJI MABI. Meji ne mubidi webe bidi bu mukaba ne tshilamba. Nanku epuka tunyinganyinga tua patupu, biji, dialakana, ne meji makuabu a nunku adi mua kukuenzela bibi. Bible udi wamba mu Misambu 37:8 ne: “Umbusha tshiji ne lekela luonji.” Udi wamba kabidi ne: “Kanuditatshishi bua dituku didi dilonda nansha, bualu dituku didi dilonda nedikale ne yadi ntatu.”—Matayi 6:34.
TUMA MEJI KU MALU MIMPE. Bible udi wamba mu Nsumuinu 14:30 ne: “Muoyo mupole udi upesha mubidi muoyo.” Udi wamba kabidi ne: “Muoyo wa disanka udi buanga buimpe.” (Nsumuinu 17:22) Baminganga batu bamba pabu bualu ebu. Munganga wa mu ditunga dia Écosse wakamba ne: “Wewe ne disanka kuakutamba kusamakana mu matuku adi kumpala mutubi bua bantu badi kabayi ne disanka to.”
ITABA NSOMBELU UUDI NENDE. Anu bu Ulf utukadi batele, tudi mua kudimona benzejibue bua kunanukila lutatu kampanda lua munenganenga, katuyi ne tshikuabu tshia kuenza. Kadi tudi mua kusungula mua kupita nalu. Bamue badi batekeshibua mu mikolo bikole menemene; mbualu budi mua kunyanga kabidi malu bikole. Nsumuinu 24:10 udi wamba ne: “Wewe mutekete mu maboko mu dituku dia dikenga, bukole buebe nebukepe.”
Bakuabu bobu batu bapingana muabu ne kale, imue misangu panyima pa bamane kudiumvua bashikile. Badi bitaba nsombelu udibu nende au. Badi bapeta mishindu ya kupita nende. Ke muvuabi bua Ulf. Wakamba ne: yeye mumane kusambila ne muelangane meji bikole pa mêyi mimpe a mu Bible, “wakatuadija kumona bivuaye mua kuenza pamutu pa kuimanyina anu pa bivuaye kayi mua kuenza.” Anu bu bantu bakuabu badi ne ntatu minene, wakalonga kabidi malu a mushinga adi atangila diumvuilangana luse ne diditeka pa muaba wa bakuabu bivua bimusake bua kuambuluisha bantu bakuabu bua bamanye mukenji wa mu Bible udi ukolesha.
Muntu mukuabu uvua mukenge bikole uvua Steve. Pavuaye ne bidimu 15, wakapeta njiwu ivua mimutekeshe mubidi mujima. Pakakumbajaye bidimu 18, maboko ende akapetulula bukole. Pashishe wakaya ku iniversite kuakayaye kuditua mu dinua dia manga adi anyungulula mutu, maluvu, ne mu tshiendenda tshia masandi. Kavua ne ditekemena nansha dimue too ne pakalongaye Bible uvua muenze bua apete ditekemena bua matuku atshilualua ne alekele bikadilu biende bibi. Wakamba ne: “Munkatshi mua bidimu bia bungi mvua ndiumvua tshiyi ne mushinga nansha mukese, kadi mpindieu kabitshiena nanku to. Ndi ne ditalala ne disanka, ne ndi mmuitabe nsombelu undi nende.”
Malu adi Steve ne Ulf bambe adi atuvuluija mêyi adi mu Misambu 19:7, 8 a ne: “Mukenji wa Yehowa mmupuangane, udi ufilulula bukole. . . . Mêyi matuma a kudi Yehowa mmakane, adi asankisha muoyo; mukenji wa Yehowa mmukezuke, udi ukenkesha mêsu.”


text:
Mishue eshi-uapatakanit
Le Rythme eshinikatet tshishkutamueu eshi-natuenitaminiti katauapekaitsheshiniti – kanikamushiniti – ka tutaminiti nikamuna – kanikamuht kutaka auennua unikamunnu, innua ka kutunnuepipuneshiniti ashu nishuaush (18) nuash ka nishtunnuepipuneshiniti (30), tshika tshishkutamueu kassinu aishinakuannit anite katauapekaitshenannut nuash tshe itutaikuht anite tshe tshishtaht tshe uapatiniueht anite mamu ka tanannut.
Namaieu ka kuetshipashtautinanut auen eshi-pikutat eiteueitshenannu, Apu takuak anite tshetshi auen ashanakanit. Naushunakanuat anitshenat anite ka tshitshipannannu ka taht tshetshi petuakanniti. Minakanuat tshetshi tshitshipanitishuht, tshika mishta-tshishkutamuakanuat tshetshi ut uapatahk ishpish tshi ituteht mak tshetshi tutuakaniht anu kataku tshetshi ituteht e uitshikuht nenua ka nishtuapataminiti atusseunnu ne eiteueitshenanut mak minuashit tshekuan e uitakanit.
Tutakanu tshetshi ut tshitutenanut mak tshetshi tutakanit tshekuan : atusseun anu etenitakuak mak at tshetshi tshitapatakanit ne tshekuan pemipanit anite katshitapatakanit. Rythme utei eukuannu tshetshi tutaminit kie anu kataku ituteniti auennua.


text:
Ebediebedi 41.
14 Biabia Faloa batumine mu kwitanyina Yosefe, na babamutushishe mu shibo ya lukano ; bekûle nyene yaye, bashitwile bilamba biaye, bakatwele kwi Faloa. 15 Faloa bambile Yosefe’shi, Nalotanga kilotwa, na muntu tekudi auku kwikibwela ; ne mupushe namu ku mwanda wobe’shi, su bopusha kilotwa ouku kwikibwela. 16 Yosefe bululwile Faloa’shi, Mwanda tawi munda mwande ; Efile Mukulu anâlulwile Faloa eyi di talalâ. 17 Faloa bambile Yosefe’shi, Ku kilotwa kiande, talanga, naimene ku lupêse lwa mwela ; 18 na talanga, mu mwela mubâbukile nombe musambobidi ya mwimu wi bungi na ntâlo ku meso ; yibadile ku lubishi. 19 Na talanga, yimo nombe musambobidi yibeyilondele, ya bisumanga, butete na kunyana bûpenka, yishi mumone biabia nya mu kipia kia Etshipito na bushima ku bubi ; 20 na nombe ya kunyana na butete yibadile nombe ya kwibedi musambobidi yikata ; 21 na pabadi yibeyidi, bantu tabadiakûka’shi, yibeyidi ; anka yibadi yiki butete bûpenka bu kwibediebedi. Biabia nabukile. 22 Na natale mu kilotwa kiande, na talanga, mpusu musambobidi yibakûle ku kilemba kimune, yibaule yi buwa, 23 na talanga, mpusu musambobidi ya ntodiantodia, yikoto yibaumiswa ku lupunga lw’akufwiya kanya, yibakule kunyima kwayo ; 24 na mpusu yikoto yibaminine mpusu yi buwa musambobidi ; na nalungwile basha masende kilotwa ; anka takubadi umunenka auku kwikibwela.
25 Yosefe bambile Faloa’shi, Kilotwa kia Faloa nkimune ; mwanda ukyekukita Efile Mukulu ngi ubalesha’ye Faloa. 26 Nombe yi buwa musambobidi yi mpeshi musambobidi; na mpusu yi buwa musambobidi yi mpeshi musambobidi ; kilotwa nkimune. 27 Na nombe musambobidi ya kunyana na butete yibeyilondele yi mpeshi musambobidi, na ya ntodiantodia kabidi musambobidi yibaumiswa ku lupunga lw’akufwiya kanya ; yanekale mpeshi musambobidi ya sala. 28 Au ngi mwanda unambanga Faloa ; mwanda ukyekukita Efile Mukulu ngi ubalesha’ye Faloa. 29 Talanga, mpeshi ayifu musambobidi ya biâshi bikabe kashâ mu kipia kia Etshipito na bushima ; 30 na kunyima kwayo kwanafikile mpeshi musambobidi ya sala, na kipindji kishima kia biâshi bikabe kashâ kianelwe kilwakana mu kipia kia Etshipito ; sala yanapudishe senga ; 31 kipindji kia biâshi bi bungi takianaukibwe mu mapia ku mwanda wa kipupa kiakia kia sala kianalonde kunyima ; mwanda ukianekale kiongwa kikabe. 32 Na mwanda ubalotelwe bilotwa bibidi kwi Faloa, ngi mwanda ubanishiswa kintu’ki kwi Efile Mukulu, n’Efile Mukulu anekifikishe bukidi. 33 Binobino namu Faloa atale muntu a kapatupatu n’a bukalabwino, amutule kwiulu kwa kipia kia Etshipito. 34 Faloa akite biabia atule bakatshunga kwiulu kwa kipia, ate kipindji kimune kia bipindji bitano bia kipia kia Etshipito ku mpeshi musambobidi ya biâshi bi bungi. 35 Papunge namu biâshi bioso bia mpeshi yaiya yi buwa ayifu, babombeleshe pôndo mûshi mw’easa dia Faloa, balame ikale biâshi mu mpata. 36 Na biâshi bianekale bikumbi’o ku kipia ku mutwe wa mpeshi ya kipupa kia sala kianekale ku kipia kia Etshipito ; bishakufwa mapia mwanda wa kipupa kia sala.
37 Na mwanda ubadi buwa ku meso a Faloa na ku meso a bafubi baye boso. 38 Faloa bambile bafubi baye’shi. Atwe atuku kusanana wini muntu, muntu ena Muwa ’Efile Mukulu munda mwaye ? 39 Faloa bambile Yosefe’shi, Mwanda ubalesha Efile Mukulu mwanda’u ushima, takwi sha kapatupatu na sha bukalabwino bu be nabene ; 40 obe onwekale kwiulu kwa shibo yande, na kukanwa kobe kwanelonamishe bantu bande boso ; anka ku kishalelo kiande kunakukidi bukata. 41 Na Faloa bambile Yosefe’shi, Talanga, nampu kukutula kwiulu kwa kipia kia Etshipito na bushima. 42 Na Faloa bakashishe kakano kaye ka mukanda kwiasa diaye, bekatule kwiasa dia Yosefe, bamufwadikile bifwalo bia mbwisha yitoka, na batule tukano twa ôlo ku shingo yaye ; 43 bamutambushishe namu ku kitwâlo kiakabidi kibadi n’aye ; babele musase kwibedi kwaye’shi, Konyai manwi ; bamutule kwiulu kwa kipia kia Etshipito na bushima. 45 Faloa baitanyine Yosefe eshina diaye bu Safena-panea ; bamupele Asenata ekale pianaye ; mwana a Potefala, tshite a ku Ono. Na Yosefe batukile kwenda ku kipia kia Etshipito. 46 Yosefe badi na mpeshi yaye makumi asatu pabaimene’ye ku mpala a Faloa, fumu a Etshipito. Yosefe batukile ku mpala a Faloa, bakatembele kipia kia Etshipito na bushima.
47 Ku mpeshi masambobidi a biâshi bi bungi, kubafimine senga. 48 Bakongele biâshi bioso bia mpeshi musambobidi bibadi ku kipia kia Etshipito, babombeleshe biâshi mu mpata ; biâshi bia mapia abapombele lupata lwoso ngi bibabombeleshe’ye munda mwa lupata lwalwa. 49 Yosefe babombeleshe pôndo bini bi misengeya ya mema akata, bungi bukabe, bibalekyele’ye kubadika lubadi ; mwanda wibadi tayi na lubadi kubadikwa.
50 Kwi Yosefe kubatandjidilwe bana balume babidi kwibedi kubadi mpeshi a sala tayafikile, bamutandjidile Asenata, mwana a Potefala, tshite a ku Ono. 51 Yosefe baitanyine eshina dia mwana mbedi bu Manase, eshi, Mwanda ubangilweshe Efile Mukulu mfumbakani yande yoso, na shibo ya shami. 52 Eshina dia yawa akabidi dibaitanyine’ye bu Efelaimi, eshi, Efile Mukulu bankabisha mu mapia a kiongwa kiande.
Yosefe (4)
Faloa batshinkiswe mwishimba mwanda wa kilotwa kiaye Binibiabia bantu ba mafuku ete aa abaikala na sumba, abeyambila mwanda wa mafuku e ku mpala. Tabauku bipilo bianafikye kunyima. Munda mwa mukanda w’Efile Mukulu mwi kiukilo kioso akiuku muntu mwanda wa mianda ayifu kunyima. Bintu’bi tabiuku kupatulwa kwi bantu bashina Muwa Efile Mukulu. Faloa baitanyine basha bukalabwino boso babadi mu bufumu bwaye, anka kubadi bisumanga, kipuko kinabene. Bukalabwino bwa bantu tabukumbana nya. Peni pabamwekyele Yosefe. Abamushitwila bibelo bia shibo ya lukano. Aye afiki na bakalabwino bwa mwiulu, alulwila Faloa «eyi dia talalâ». (16) Eyi’di tadifumu kwi Yosefe. (Atutentekyesha Danyele binangu ; «Kwi Efile Mukulu mwiulu afiula mianda yifiame, baukisha fumu Nebukadanesa mianda yanekale ku mafuku a ku songo» Danyele 2:28).
Mwina Efile abadika mu mukanda w’Efile bakidi miembo yoso ya senga kuuka mianda yakukitshibwa kunyima. Efile Mukulu betupa kinangu kwi Muwa-wi-selele, (Nutale mu Yoano 16:13 «Panekale aye mufikye, Muwa w’eyendo, anenulombole mwiyendo dioso»).
1 Yoano 2:20 «N’anwe nwi na kifikinyo kibanufikinyibwa kwi Yawa a selele, n’anuuku bintu bioso».
1 Yoano 5:20 «Mwana Mukulu bafiki, na betupa kinangu, biatudiakuuka Yawa ’eyendo».
Ku mianda ya Muwa, mafuku etu aa e mafuku a «biâshi bi bungi». Mafuku analonde mafuku aa anekale mafuku a «kipupa kia sala», kasha sala ya biâshi su nyota ya mema, anka ya kupusha eyi dia Yeoba (Amoso 8:11). Diba dia lusa dianapwe. Tukumine Yesu patukidi kwifuku dia kupashibwa.
Ku moyo wa Yosefe mpa na kipindji’ki kubadi mafuku a kukumba ; mpa na binobino kwanekale mafuku a kutumba. Mu Luka 24:26 atubala mwanda wa Fumu Yesu : «Ta Kilisto akukumba bintu’bi, n’akutwela mu kilengo kiaye ?» Yawa mukumbiswe belwe mu mulenda. Badi mpika ku mapia abene, na musungi mu shibo ya lukano. Binobino aye e mulopwe a kipia na bushima, mupashani a senga, kwadi’ye kwakonyama enwi dioso. (42:30 ; 41:43). Kwi’nka biabia na Fumwetu Yesu. Aye badi mupedibwe pashi na mubengibwe. Efuku di pepi dianatumbikwe’ye kwi bantu boso. Yesu mwina Nasalete anakamiswe kwi Efile Mukulu, anafwadikwe kilongo kia kilengo na kia kinemo. (Ebeleo 2:7). Faloa bapele Yosefe mukashi, mwanda wa kukumbasha ntumbo yaye yoso. Asenata badi mwina maumbo, kasha mwina Isalele, bu bi kakonge kabapebwa Kilisto ka munkatshi mwa maumbo. (Efeso 1:20-23). Mashina a bana ba Yosefe etutentekyesha binangu bia masungu abakumbile Mupashani. MANASE, kwi bu kwamba’shi, «kilwakana» EFELAIMI namu, kukila kukaba bungi bungi. (51, 52). Esaya bafundjile wa Kilisto mu Esaya 53:11’shi, «Anamone bikuba bia lufumbakani lw’eshimba diaye, n’anafukame mwishimba».
Misambu 105:16-21 : «Baitanyine namu kipupa kia sala mu mapia ; baipaile kibango kia biâshi. Batumine muntu kwibedi kwabo ; Yosefe baudiswe mpika. Babakumbishe ngao yaye ku nkano ; eshimba diaye dibatwele mu bilonda ; mpa na kipindji kibafikile eyi dibamba’ye ; eyi dia Yeoba dibamupwandjikishe. Fumu batumine bamulekyele, sunga fumu a bantu, na babamuposwele bisumanga, bamutule mulopwe a shibo yaye, na miandako a mono yaye yoso».
Eyi’di buwa bukabe. Kwibedi kubatumine’ye kipupa kia sala ku senga kubaukile Efile Mukulu ebedi, balonamishe Yosefe ku bintu bibakumbile’ye. Yosefe namu e bu efwanika dia Kilisto, Mupashani a senga, na Mudishi a bantu boso, Mudishi kabidi a ba-kifuko kia Isalele. «Efelaimi» mbu kwamba’shi, mupani a bikuba lutshi lwa «ntshi ibidi». Atupulakila pa kwaba’shi, «Atuuku kusanana wini muntu ?» (41:38).
Rédigé en langue Kisonge par S.N. Downs (Kamanda).
PETELO ETUSENDELA KISENDELO KU MUKANDA WAYE WAKABIDI (7)
2 Petelo 2
Mu kipindji’ki kiakabidi Petelo amba wa «badimuni, basha madimi». Ku mafuku etu kuiinka biabia; abalambukisha mianda ya madimi, n’abakunkusha bantu bushimini. Mukanda w’Efile awitulesha muanda wabo kuibedi; biabia tatupulakila na tatukalashenua ku muanda wabo. Be bu bantu’ba mu Kileseso 18:13; bikudi bia bantu bi kuabadi bu mono ya senga.
Mu kipindji kia kuibedi tubamono’shi, biteluluilo bikudi bisatu bia kilengo akufika apekala Fumu Yesu baluka na butumbi:
(1) Babadi tupetekieluo tua butumbi’bu ku muenge wi selele (2 Petelo 1:16-18).
(2) Eyi dia kidimuino (2 Petelo 1:19-21)
(3) Kusongo «luenene lua masanya» lubakamina mu mashimba etu (2 Petelo 1:19).
Anka biabia kui kabidi bintu bisatu abitulesha eyendo dia kumueshibua:
(1) Bangele babaluishishe (2 Petelo 2:4) (Talanga Yude 6)
(2) Mambue ku mafuku a Noa(2 Petelo 2:5) (Talanga Mateyo 24:36)
(3) Sodomo na Ngomola (2 Petelo 2:6) (Talanga Yude 7)
Anka pankatshi pa kipua kibi kishi n’Efile Mukulu, Fumu «auku kuposola bena muswelo w’Efile Mukulu» (2 Petelo 2:9) Loto badi munkatshi mua bena Sodomo, anka munda mu’eshimba diaye mubadi moo w’Efile Mukulu. Badi «sha kalolo». Atumono ku 9 ’shi Efile apusha kiikisha kia bantu baye. Sunga biabia Loto badiakuikala bu Abalami, su badiakusangula senga ya kilayi. Muina Efile e na malua e bungi su alekye kibalo kiaye ki’eyendo ku meso a bantu. Loto afuana muntu yawa mu 1 Kolente 3:15, «apashibua anka bu ku kalo». Kituelo takianamushituilue kingi kingi bu bufumu bua Fumuetu. (Talanga 2 Petelo 1:11) Tatuikalanga namu bu Loto!
Mu uno mukanda mui bipindji bisatu. Ku kipindji kia kuibedi mianda yikudi y’eyendo na ya lukulu, yibetuleshibua kui Muwa w’Efile. Kafilefile tasepela mianda y’Efile, n’aye akiebe kuiyisumbula. Ku kipindji kiakabidi, akiebe kusalula bulambukishi bui buwa. Ku kipindji kiakasatu tuanamone’shi, akiebe kutuna looso, bu kuamba’shi, Efile Mukulu badimbi. Kuno ku 2 Petelo 2 atumono bu bi bafubi ba Kafilefile, abakiebe kulubisha bantu. Kui muanda wa moo ukabe, patumono bantu baba. Misuelo yabo yi anka bubi bunabene, na malambukishi abo e anka biabia. (12-17; talanga Mateyo 7:15) Abamba wa bulungantu, ank’abo banabene be ku bupika, muanda wa nshindjilo yabo ya luabi. (19) «Yawa bayishibua muntu kuadi, kuadi kabidi kubatuluaye na bupika». Atue be ben’Efile tuakutentekiesha eyi’di binangu! Tubaposodibua kui Fumu, su? (Yoano 8:34-36) Pangi tuki bapika muushi mua mianda ya bufu. Yino senga ayitukuata bukidi, bu kimashi (22). Bashi na budimu munkatshi mua ben’Efile bakutshina’shi, mianda ya senga ayiuku kukuata ngao yabo bu kimashi.Bintu’bi bi bu «mako a senga» (20).
Bantu bangi tabedimba banabene’shi babaluluka kui Efile. Bantu bangi babalengesha mikitshino yabo, babalonda bu balondji, anka mianda’yi tayikumbana nya. Kushi muntu baluka looso muishimba diaye, e bu «mbua balukila ku kulasa kuaye, na bu ngulube basuluilue ku kuifundakana kuaye mu kimashi».
Rédigé en langue Kisongi, par S.N. Downs (Kamanda).


text:
Mandamuna a nkonko ya malu a mu Bible
Ntshinyi tshiafikila bantu matuku atshilualua?
Kakuyi mpata, bantu nebatungunuke anu ne kulubuluka mu malu a sianse. Kadi, dinga dituku nebafikaku ku dienza nsangilu kampanda wa bantu badi batabalelangana bonso ne muoyo mujima anyi? Kabiena nanku to. Lelu eu, budinangi ne lukuka mbikokeshe bantu ba buloba bujima. Kadi Nzambi mmulongoluele dîku dia bukua bantu tshintu kampanda tshimpe tshitambe.—Bala 2 Petelo 3:13.
Dîyi dia Nzambi didi diakula bua nsangilu wa bantu ba buloba bujima mu matuku atshilualua bikala bonso banangangane. Nebasombe talalaa, kakuyi udi mua kubenzela bibi to.—Bala Mika 4:3, 4.
Budinangi nebujike mushindu kayi?
Pakafukabu muntu kudi Nzambi ku ntuadijilu, muntu kavua ne muoyo wa budinangi to. Kadi pakasungula muntu wa kumpala bua kubenga kutumikila Nzambi, wakalua muena mapanga. Kudiye nkutuakapiana muoyo wa budinangi eu. Tshidibi, Nzambi neapingajile bantu bupuangane ku diambuluisha dia Yezu.—Bala Lomo 7:21, 24, 25.
Anu muvua disua dia Nzambi, Yezu wakafua lufu lua mulambu, yeye kujimija lutatu luvua dibenga kutumikila dia muntu wa kumpala dikebeshe. (Lomo 5:19) Mushindu au ke uvua Yezu mupeteshe malu mimpe a dikema atshilualua mpunga wa kuenzekawu, pikala bantu kabatshiyi kabidi ne muoyo wa budinangi wa kuenza bualu bubi to.—Bala Musambu wa 37:9-11.


text:
Malongesha a mu Bible adi ne meji adi ambuluisha bikondo bionso
FUANYIKIJA BUALU EBU: Udi mu tshilaminu tshia bintu bia kale tshiuwule ne bintu bia bungi, wenda utangila bintu bidimu. Bia bungi bia kudibi bidi ne masoso, mbinyanga kudi mvula anyi munya, ne mbidiike. Bikuabu bidi ne bimue bitupa binene bipangike. Kadi udi umona tshintu tshikuabu tshikale tshiotshi anu tshijima; udi umona bimpe muvuabu batshienze too ne mu katoba. Udi webeja muntu udi wenda unulejabi ne: “Etshi ntshipiatshipia kupita bikuabu anyi?” Udi wandamuna ne: “Tòo, ntshia kale kupita bia bungi bia kudibi, ne kabatu banji kutshienzulula to.” Udi umuebeja ne: “Tshivua tshiotshi tshilamina muaba kampanda muimpe anyi?” Yeye udi ukuandamuna ne: “Tòo, mbatshitute kudi mpepele mibi menemene ne mvula. Pashishe bantu ba bungi mbatete bua kutshinyanga.” Udi mua kukema udiebeja ne: ‘Ntshienza ne tshinyi?’
Mu mushindu kampanda Bible udi anu bu tshintu tshia kale tshia dikema etshi. Mmukanda wa kale menemene mupite mikanda ya bungi. Bushuwa kudi mikanda mikuabu ya kale. Kadi anu bu bintu bia kale bidi bidiike, mikanda ya bungi ya kale mminyanguke bikole mu bungi bua matuku. Tshilejilu, mamanya a mpindieu adi ne bijadiki adi abengangana ne malu adi mikanda eyi yamba bua malu a sianse. Mibelu idimu bua malu a ngondapilu idi misangu ya bungi imueneka ne njiwu pamutu pa kuambuluishayi. Mikanda ya bungi ya kale ikadi mishale anu bitupa tshianana; bitupa bikuabu bikadi bijimine anyi binyanguke bibi menemene.
Kadi Bible yeye mmushilangane ne mikanda eyi bikole. Bakatuadija kumufunda kukadi bidimu bipite pa 3500, kadi utshidi anu muvuabu bamufunde amu. Nansha muvuabu bamuluishe misangu ne misangu munkatshi mua bidimu (bamuoshe, bamukandike, ne kabayi bamuangate ne mushinga), malu adimu mmatantamene buluishi buonso abu. Pamutu pa kumueneka mujikile matuku bilondeshile mamanya mapiamapia, malu a bungi adi Bible wamba adi aleja muvuaye mudianjile kuakula bua malu atshivua alua mu mushindu wa dikema.—Tangila kazubu ka ne: “Ukadi mupitshile matuku anyi udi wakula bua malu atshivua alua?”
MALU A MUSHINGA ADI ATUAMBULUISHA LELU
Kadi udi mua kudiebeja ne: ‘Malongesha adi mu Bible adi mua kutuambuluisha matuku etu aa bushuwa anyi?’ Bua kuandamuna, diebeja ne: ‘Mmalu mabi kayi adi bantu batuilangana nawu lelu? Ngepi adi enza buôwa bikole?’ Pamuapa udi wela meji bua mvita, dinyanguka dia kapepe, dishipangana, anyi dikosangana dia mishiku. Mpindieu tangila amue malu adi Bible ulongesha. Paudi wenda uakonkonona, diebeja ne: ‘Bu bantu bikale balonda malu aa, buloba kabuvuaku mua kuikala muaba muimpe anyi?’
KUNANGA DITALALA
“Bakebi ba ditalala mba diakalenga, bualu nebababikile ne: bana ba Nzambi.” (Matayi 5:9) “Bikalaku mushindu, enzayi tshionso tshinudi nuenu mua kuenza bua kuikala mu ditalala ne bantu bonso.”—Lomo 12:18.
LUSE, DIBUIKIDILANGANA
“Badi ne luse mba diakalenga, bualu nebabaleje luse.” (Matayi 5:7) “Nutungunuke ne kulejangana lutulu ne kufuilangana luse ne muoyo mujima nansha muntu yeye tshilumbu ne mukuabu. Anu bu muvua Yehowa * munufuile luse ne muoyo mujima, nuenu penu nudi ne bua kuenza nanku.”—Kolosayi 3:13.
DIPETANGANA DIA BISAMBA BISHILASHILANGANE
Nzambi “wakenza bisamba bionso bia bantu bifumine mu muntu umue bua kusomba pa buloba bujima.” (Bienzedi 17:26) “Nzambi kena ne kansungansunga to, kadi udi witaba muntu wa mu tshisamba tshionso udi umutshina ne udi wenza malu makane.”—Bienzedi 10:34, 35.
KANEMU BUA BULOBA
“Yehowa Nzambi wakangata muntu au, kumutekaye mu budimi bua Edene bua kubudima ne bua kubulama.” (Genese 2:15) Nzambi ‘neanyangakaje badi banyangakaja buloba.’—Buakabuluibua 11:18.
DIKINA LUKUKA NE TSHIENDENDA TSHIA MASANDI
“Nudilame ku nkuka ya mishindu yonso, bualu nansha padi muntu ne bintu bia bungi, muoyo wende kawena ufumina ku bintu bidiye nabi to.” (Luka 12:15) “Masandi ne malu a bukoya a mishindu yonso anyi lukuka kabitedibu nansha munkatshi muenu, anu bu mudibi bikumbanyine bansantu.”—Efeso 5:3.
BULULAME, MUDIMU MUKOLE
Tudi “basue kuenda mu bululame mu malu onso.” (Ebelu 13:18) “Muntu udi wiba kibi kabidi to; kadi enze mudimu bikole.”—Efeso 4:28.
MUSHINGA WA KUAMBULUISHA BADI BAKENGA
‘Akulayi ne mêyi a busambi kudi badi babungame, ambuluishayi badi batekete, ikalayi ne lutulu kudi bantu bonso.’ (1 Tesalonike 5:14) ‘Tangilayi bana ba nshiya ne bakaji bakamba mu makenga abu.’—Yakobo 1:27.
Bible kena utela anu mêyi aa to. Udi utulongesha bua kuangata mêyi aa ne mushinga ne kuatumikila mu nsombelu wetu wa ku dituku ne ku dituku. Bushuwa, bu bantu ba bungi batumikila malongesha atudi batele aa, kabivuaku mua kuambuluisha bua kukepesha ntatu idi nayi bantu anyi? Nunku mêyi manene a mu Bible adi ne mushinga wa bungi ne mmakumbanyine tshikondo tshietu etshi bimpe menemene! Kadi mmushindu kayi udi malongesha a mu Bible mua kukuambuluisha mpindieu?
MUDI MALONGESHA A MU BIBLE MUA KUKUAMBULUISHA MPINDIEU
Muntu uvua ne meji kupita bantu bonso wakamba musangu mukuabu ne: “Meji adi adibingisha ku bienzedi biawu.” (Matayi 11:19, dimanyisha dia kuinshi kua dibeji) Udi witaba mêyi aa anyi? Tshijadiki tshilelela tshia meji mbipeta bidi bimueneka paudi uatumikila. Nunku udi mua kudiambila ne: ‘Bikala Bible wambuluisha bushuwa, tshiena mua kumona bipeta mu nsombelu wanyi anyi? Mmunyi mudiye mua kungambuluisha mu ntatu indi nayi mpindieu?’ Tuangate tshilejilu etshi.
Delphine * uvua ne bia bungi bia kuenza mu nsombelu wende ne uvua ne disanka. Kadi wakapeta ntatu minene milondangane musangu umue. Muanende wa bakaji ukavua ne bidimu bitue ku 18 wakafua. Dibaka diende diakafua. Wakapeta lutatu lua makuta. Udi uvuluka wamba ne: “Tshivua ndiumvua kabidi mu meme to: tshivua kabidi ne muana, anyi mulume, anyi nzubu. Mvua ndimona tshianana: tshiyi ne kundi, tshiyi bukole, ne tshiyi ne ditekemena to.”
Delphine kavua muanji kujingulula bimpe menemene bulelela budi mu mêyi aa to: “Bule bua muoyo wetu mbua bidimu 70, anyi 80 pikala muntu ne bukole bua bungi. Kadi mbiuwule tente ne ntatu ne tunyinganyinga; bidi bipita lubilu, ne tudi tubuuka tuya.”—Misambu 90:10.
Delphine wakapetela diambuluisha mu Bible tshikondo tshivuaye ne ntatu. Bible uvua mumuambuluishe mu mushindu wa dikema. Anu mutuikala mua kubimona mu biena-bualu bisatu bidi bilonda, bantu bakuabu ba bungi mbamone pabu ne: Bible mmubambuluishe mu mushindu wa dikema pavuabu batumikile mibelu yende mu ntatu ivuabu nayi. Mbafike ku dimona ne: Bible udi anu bu tshintu tshia kale tshituvua bakuile ku ntuadijilu. Mmushilangane bikole ne mikanda ya bungi menemene idi ikulakaja ne ipitshila matuku. Bidi nanku bualu Bible mmuenza ne tshintu kampanda tshia pa buatshi mu bulelela anyi? Bidi mua kuikala ne: udi ne ngenyi ya Nzambi, kayiyi ya bantu anyi?—1 Tesalonike 2:13.
Pamuapa wewe pebe ukadi mumone mudi matuku a muoyo makese, muwule ntete ne ntatu. Padi ntatu ikeba kukutshibuila panshi, nkuepi kuutu ukeba busambi, dikuatshisha, ne mibelu mimpe?
Tukonkononayi mishindu isatu minene idi Bible mua kutuambuluisha mu nsombelu wetu. Udi mua kukulongesha mua
kuepuka ntatu padiku mushindu.
kujikija ntatu padiyi imueneka.
kutantamena nsombelu iudi kuyi mua kushintulula.
Biena-bualu bidi bilonda nebiakule bua mishindu isatu eyi.
^ tshik. 10 Yehowa ke dîna dia Nzambi bilondeshile Bible.—Misambu 83:18.
^ tshik. 24 Mu tshiena-bualu etshi ne mu bikuabu bisatu bidi bilonda, tudi bashintulule amue mêna.


text:
25 mars 2009
Mukalenga Louis Tshikonda Mundadi: Tudi tukuela kalumbandi!
Tshidimu tshia tshinunu nkama tshitema ne tshiteema (1999), muyiki wansangansanga (colloque) uvua mwenzeka ku Tshinsansa mu tshiaalabenyi tshinene (Grand Hôtel). Tshikonda Mundadi Louis ke uvua muambula bulongolodi bua midimu yonso ya muyiki eu. Muanetu eu ngumua wa ku baatshitaantshi ba mu Kasaï. Universités (Nkebuludi) isatu ya Kasaï eyi ke ivua milongolola muyiki eu Wembo Nyama (wa Loodja), Communautaire wa Kananga, ne Mbuji-Mayi. Tshiena bwalu : Diaasa, didiunda ne ntungunukilu wa matanda ne kumpanyi bia pa buabio... [Lire la suite]


text:
Mandamuna a nkonko ya malu a mu Bible
Bible n’Dîyi dia Nzambi bulelela anyi?
Ikala mutuishibue ne: Bible Dîyi dia Nzambi mmukanda wa pa buawu. Mbapatule Bible miliyo ne miliyo mu miakulu ya bungi. Mêyi adi mu Bible adi ne bukole bua kushintulula bantu.—Bala 1 Tesalonike 2:13; 2 Timote 3:16.
Tudi bamanye ne: Bible mmufume kudi Nzambi bualu udi wakula bua malu atshilualua ne bujalame buonso. Kakuena muntu udi mua kuenza nunku to. Tuangate tshilejilu tshia mukanda wa Yeshaya. Bavua bapete mu lubuebue pabuipi ne Mbuu Mufue muvungu wa Yeshaya uvua mufundibue bidimu bia bungi kumpala kua Yezu kuledibua. Mu mukanda emu badi bamba ne: tshimenga tshia Babilone tshivua ne bua kubutudibua kakuyi muntu usombamu. Mêyi aa akakumbana bidimu bia bungi panyima pa Yezu mumane kulua pa buloba bua kuenza mudimu wende.—Bala Yeshaya 13:19, 20; 2 Petelo 1:20, 21.
Mmunyi muvuabu bafunde Bible?
Bavua bafunde Bible munkatshi mua bidimu bitue ku 1600. Kuvua bantu batue ku 40 bavua bafunde Bible, ne bavua bimanyine pa tshiena-bualu tshimue kabayi babengangana mu bivuabu bafunde. Mmunyi muvuabi mua kuenzeka nanku? Nzambi ke uvua mubalombole mu difunda diabu.—Bala 2 Samuele 23:2.
Imue misangu, Nzambi uvua uyukila ne bafundi ba Bible ku diambuluisha dia banjelu, bikena kumona anyi bilota. Misangu ya bungi, Nzambi uvua ubueja lungenyi luende mu meji a mufundi ne umuanyishila bua kusungula miaku ivuaye mua kufunda mukenji wa Nzambi eu.—Bala Buakabuluibua 1:1; 21:3-5.


text:
Innu
Minu-takushiniku ute utatusseu-katshitapatakanimit ne Mamuitun ka nutashinenanut ute Uepishtikueiau-assit!
Eshpish ishpitenitahk nenua innu-assia, anitshenat etaht anite Mamuitunit ka nutashinenanut ute Uepishtikueiau-assit uitshi-atussemeuat innua kie eshakumitshishikua aimituat. Ute umashinaikanuau uapatiniueuat nenu ka aishpannit kie innushteu.
Tshekuan an ne Mamuitun ka nutashinenanut ute Uepishtikueiau-assit
Tshimatakanipan neme pipun 1936 ne Mamuitun ka nutashinenanut ute Uepishtikueiau-assit kie ekute aimun uetshipanit, uet pimutatakanit etusseshtuakaniht anitshenat kassinu etashiht ka nutashineht kie eshi-kanuenitashuht, anitshenat kenuenitahk atusseutshuapa assikumannu etusseuatsheht, ka takuaimatahk kie ka tshitshipanituatishuht atusseunnu anite ka nutashinenanunit ute Uepishtikueiau-assit. Mishta-mitshetuat anitshenat ka tapishiniht anite mamuitunit kie kassinu tshekat nutim etatiki neni ka nutashinenanuti ute Uepishtikueiau-assit anite tapitina. Anitshenat ashit tiapishiniht anite Mamuitunit, anitshenat ka atusseshtahk ashinia, atusseutshuapa, mashinaikanitshuapa kie anitshenat ka uitshiaushiht anite ka nutashinenanunit. Kassinu anite e aitatussenanuti tshi tauat kie ekute uetinahk tshetshi nishtuapamakaniht kie ishpitenitakushiht.
Patshitinamu aimunnu anite tipatshimu-mashinaikanit kie katshitapatakannit, ne Mamuitun ituteu ashit nete tshishe-utshimaua etaniti, nateu nenua ka tshimanakanniti kie kutaka tshetshi tshishpeuatat nenua ka tapishinniti anite mamuitunit. Ui mamuneu nenua ka atusseniti anite ka nutashinenanunit anite tshekuannu etutaki kie e aitatusseti tshetshi nishtuapamituniti mamu.
Ne Mamuitun ishinakuannu utatusseun, tshika ui nukutau atusseunnu etutakannit, tshika ui uitshiaushiu kie mishituepanitau nenu eshinakuannit atusseunnu anite ka nutashinenanunit ute Uepishtikueiau-assit. Tshika ui nakatuapatamu, shutshenimu kie nikan tshekuannu uapatamu, nenu tshe utshimaut, tshetshi nishtuapatakannit nenu atusseunnu etutakannit anite Uepishtikueiau-assit. Tshika ui nakatuapatamu nikan tshekuannu tekushipannit kie nanikan tshika ui tau anite ua mishituepanitakanit ne atusseun. Anite e tananut anite Mamuitunit ka nutashinenanut ute Uepishtikueiau-assit, nashatakannu nenu tshekuannu etenitak menuanit :
• Tshika ui ishpitenimu
• Tshika ui minu-tshikanakushu utatusseunit
• Tshika ui shutshenitakushu
• Tshika ui tutamu tshetshi mamu atussenanunit
Nete itetshe etusseshtakanit ka nutashinenanut e shutshenitakuak
Shash neme uapikun-pishimu 2014, ne Mamuitun ka nutashinenanut ute Uepishtikueiau-assit mak nenua ka tapishiniti auennua nashatamuat nenu eshinikatenit : Nete itetshe etusseshtakanit ka nutashinenanut e shutshenitakuak, atusseun an ka tutakanit tshetshi shaputuepanit etatu e minupanit ne e nakatuapatakanit assi kie anite innit etutatsheti neni ka nutashinenanuti. Ne atusseun tekuak, ui tutakanu tshetshi minupanit anite ka nutashinenanut kie e nakatuapatakanit neme eshi-nutashinenanut tshetshi eka shuku katshitaikanit tshekuan.
Neme etusseshtakanit ne atusseun Nete itetshe etusseshtakanit ka nutashinenanut e shutshenitakuak, anitshenat ka nutashineht tshika ui uaueshi-tshitapatamuat eshakumipipuna nenu eshpish minupannit utatusseunuau anite ut nishunnu ashu nishtu tshekuannu ka nakatuapatahk anite kutuasht tshekuanA e katipanakanitI eshinikateti eshi-pimutenanut miam mate anitshenat innuat e uitsheuakaniht kie innu-assia tekuaki. Neni kutaka niashatakaniti eshi-pimutenanuti : tshe ishi-nakatuapatakaniti uepinashuna, tshe nakatuapatakanit eshi-takuak assit, tshe nakatuapatakanit ishkuteu kie eshi-piputepanit ishkutet, minuinniun, akushun mak ka minu-nakatuapatakanit tshetshi eka ushIkushinit auen kie tshe aieshkupinanut animipaniti tshekuan. Nanishtupipuna, tshetshi nasht uemut minushtet, neni tshekuana ka natu-tshissenitakaniti tshika patshitinakanua tshetshi uaueshi-tshitapatakaniti upime, ne ka nakatuapatak ait ka utshipanit tshika minakanu. Neme tshekuan tshe ishi-unuipanit atusseutshuapit ut, tshika unuipanitakanu eshakumipipuna anite umashinaikanit ne atusseun : Nete itetshe etusseshtakanit ka nutashinenanut e shutshenitakuak, kassinu auen tshipa tshi tshitapatamu nenua unuipanitaui. Ekute uiapatahk anite epiht pessish utenassit kie innu-assit, tan eshi-nutshitakannit anite ashininu, e nutashinenanunit anite pessish etaht. Etatu ui natu-tshissenitamekui, ute tshissipitamuku .
Assi kie eshi-takuak anite assit
Neni atusseutshuapa ka nutashinenanunit minu-takuaimatakanua. Anu peikumitashumitannu takuaikana kie tshe ishi-pimutenanut anite assit e nakatuapatakanit nashatakanua, eukuan anite menu-nakatuapakanit neme atusseun etutakanit anite Uepishtikueiau-assit. Ashit ma anite upime tshekuan, ne assi mishta-nakatuapatakanu anite ka nutashinenanut etusseshtakanit anite Uepishtikueiau-assit, natuapatakanu ne tshekuan uessinakuak tshetshi tutakanit tshekuan, tshetshi nutashinenanut kie natuapatakanit assi, eka meshta-matenitakuak neme enutenakaniti nuash eshpish tshipaikanit ne ka nutashinenanut mak kau e uaueshtakanit ka ishinakuak ushkat assi.
Tshetshi minu-utinakanit ne atusseun nete utenassit kie ma innu-assit
Mishkutshipannanu kie ne etenitakuak tshekuan ashit. Anite ka nutashinenanut, tshissenitakanu ne eshpanit. Eukuannu uet anakaniht innuat nikan tshetshi uinuau ushkat tshissitutuakaniht. Tshetshi nikan itutenanut, ne atusseun ua tutakanit anite ka nutashinenanut, tshika ui mitshet auenitshenat tapuetatishuat tshetshi tutakannit. Tshetshi nikanutenanut, neni atusseutshuapa ka nutashineht mishta-nakatuapatamuat tshetshi minu-aimiaht auennua kie nenua innua etaniti innu-assit ka katshitaukuniti nenu atusseunnu. Ui tshissenitakannu etenitahk auenitshenat, tshekuannu miamitunenimikuht, tshekuannu ua apashtaht kie tshekuannu eshuapatahk. Mitshetuait tshi ishi-aimitunanu tshetshi uitshiakaniht anitshenat ua nutashineht.
Minuinniun, akushun mak ka minu-nakatuapatakanit anite etussenanut
Anitshenat kupanieshat etaht anite ka nutashinenanunit mishta-minushiuat, kassinu tshekuannu tutamuat tshetshi nakatuapatahk minuinniunnu kie ka minu-nakatuapatakannit tshetshi eka ushikushinit auen anite etussenanunit. Shash mishta-nashikupanu ne auen ka ushukushinit, ekute enukuak eshpish mishta-apatenitakanit anite etussenanut ka nutashinenanut. Ne Mamuitun ui tutamu tshetshi takuannit minuinniunnu mak ka minu-nakatuapatakanit tshetshi eka ushikushinit auen anite etusset tshetshi etatu minuanit. Ui tutamu tshekuana kie uitamu tshe ishi-nashatakannit anite etussenanut ka nutashinenanut, tapuetamu kie uitshaushiu tshetshi tutakanniti nenua atusseuna ka minuaniti kie ka mishaniti.
Tanite tshe aiminanut
Mamuitun ka nutashinenanut ute Uepishtikueiau-assit
Place de la Cité - Tour Belle Cour
2590, boulevard Laurier, Bureau 720, 7e étage
Québec (Québec) G1V 4M6
Kaimitunanut : 418 657-2016
Takapitshenikan : 418 657-2154
Atusseu-katshitapatakanit : amq@amq-inc.com
Ui aimiekui auen ka atusset anite Mamuitunit ka nutashinenanut ute Uepishtikueiau-assit, ute tshissipitamuku .


text:
BIBLE UTU USHINTULULA BANTU
Bavua bandamuna nkonko yanyi yonso ne Bible!
MULELA MU: 1950
DITUNGA DIABU: ESPAGNE
TSHIVUAYE: MANSERE MUENA KATOLIKE
TSHIMVUA KALE:
Pavuabu bandele, baledi banyi bavua ne budimi mu musoko wa Galicie ku Nord kua Espagne. Mvua muana muinayi wa mu bana muanda mukulu. Mvua munange nsombelu wa mu dîku dietu. Tshikondo atshi mu Espagne, mêku a bungi avua atuma umue wa ku bana mu seminere anyi mu nzubu ya badiambike. Mu dîku dietu, tuvua bana basatu bavua balonde dikasa edi.
Pamvua ne bidimu 13, ngakaya mu nzubu wa badiambike wa mu Madrid muvua yayanyi. Nsombelu wa bulunda kavuamu to; muvua anu mikenji, masambila ne bantu bavua ne malu makole. Mu dinda dionso, tuvua tubuela mu nzubu wa Mvidi Mukulu bua kuelangana meji, nansha mumvua tshiyi ngela meji ku bualu nansha bumue. Pashishe tuvua tuimba misambu tuenza mese, malu onso avua enzeka mu Latin. Tshivua ngumvua tshintu nansha tshimue ne mvua mmona anu bu ne: Nzambi uvua kule nanyi. Misangu ya bungi mvua anu mupuwe. Nansha patuvua tutuilangana ne yayanyi, tuvua anu tuambilangana ne: “Muoyo au Mariya munsantu.” Tuetu bamane kudia, bamansere bavua batupesha anu minite makumi asatu bua kuyukila. Nsombelu uvuamu uvua mushilangane ne wa kumbelu kuetu. Mvua ndiumvua nkaya ne mvua ndila misangu ya bungi.
Nansha mumvua tshiyi ndiumvua pabuipi ne Nzambi, ngakangata dipangadika dia kushala anu mansere pamvua ne bidimu 17. Mu bulelela, ngakenza tshivuabu bajinga bua ngenze, kadi matuku makese pashishe, ngakatuadija kudiela nkonko bua kumanya bikala Nzambi uvua munsungule bua kuenza mudimu eu. Bamansere bavua ne tshibidilu tshia kuamba ne: bantu bavua ne dielakana dia nunku nebaye mu iferno wa kapia. Nansha nanku, mvua anu ne dielakana. Mvua mumanye ne: Yezu Kristo kavua uditola pa nkayende, kadi uvua udifila bikole mu mudimu wa dilongesha bantu ne wa diambuluisha bakuabu. (Matayi 4:23-25) Pangakakumbaja bidimu 20, ngakajingulula ne: kabivua ne mushinga bua meme kutungunuka ne kuikala mansere. Bualu bua dikema, mamere wakangambila ne: bingikala tshiyi musue kutungunuka ne bumansere, bikengela ngumbuke. Ndi mmona ne: uvua utshina bua tshilua kunyanga bakuabu. Nunku ke meme kumbuka mu kuvan.
Pangakapingana ku nzubu, kabivua bitonde baladi banyi to. Kadi bu muvuaku kakuyi mudimu wa kuenza mu musoko wetu, ngakaya mu ditunga dia Allemagne muaba uvua muanetu wa balume musombele. Uvua mudifile mu tshisumbu tshia bakoministe tshivua tshienza ne bena mu Espagne bavua mu ditunga adi. Mvua ndiumvua bimpe munkatshi mua bantu aba bavua baluangena manême a bantu bakaji. Nunku ngakalua koministe ne pashishe ngakasedibua kudi umue wa mu tshisumbu etshi. Mvua mmona ne: mvua ngenza bualu buimpe bua kuabanya mikanda ya bakoministe ne kuditua mu ngendu ya didiombola bivua bakuabu benza.
Kadi mu kupita kua matuku, ngakateketa kabidi mu mikolo bualu kakuvua bualu bua nsongo buvuabu batuenzele. Ngakalua kumona ne: bakoministe kabavua bakumbaja malu avuabu bamba. Dielakana dianyi diakatamba kukola menemene mu 1971 pavua bamue bansonga ba mu tshisumbu tshietu etshi buoshe nzubu wa mudimu wa muleji-mpala wa ditunga dietu uvua mu Francfort mu Allemagne. Bavua babenga malu a kansungansunga a tshikokesha nkaya avua enzeka mu Espagne. Kadi mvua mmona ne: uvua mushindu mubi wa kuleja tshiji.
Pangakalela muananyi wa balume wa kumpala, ngakambila bayanyi ne: nkadi pa kulekela bisangilu bia bakoministe. Mvua diumvua nkaya bualu kakuvua balunda banyi ba kale bavua balue kututangila meme ne muananyi. Mvua ndikonka bua tshinyi tudi ne muoyo. Bivuaku ne mushinga bua kudienzeja bua kuakaja nsombelu anyi?
MUSHINDU UDI BIBLE MUNSHINTULULE:
Mu tshidimu tshia 1976, Bantemu babidi bakakokola ku nzubu kuetu ne bobu kutupeshabu imue mikanda yabu, ne meme kuyangata. Pakapinganabu musangu muibidi, ngakabela nkonko ya bungi pa bidi bitangila makenga, dishilangana dia milongo pankatshi pa muntu mulume ne muntu mukaji ne kansungansunga. Bivua binkemeshe bikole bua muvuabu bandamuna nkonko yanyi yonso ne Bible. Ke meme kuanyisha bua bandongeshe Bible.
Ku ntuadijilu, mvua ndonga anu bua kumanya malu makuabu. Kadi malu akashintuluka patuakatuadija meme ne bayanyi kubuela mu bisangilu bia Bantemu ba Yehowa ku Nzubu wa Bukalenge. Mu tshikondo atshi tuvua ne bana babidi. Mu bisangilu, Bantemu bavua batabalela bana betu bikole. Biakangambuluisha bua kuikala panyi ne musangelu kudi Bantemu.
Nansha nanku, mvua amu ne ndambu wa dielakana. Ngakangata dipangadika dia kuya kutangila bena mu dîku dietu mu Espagne. Manseba wanyi uvua abé, wakateta bua kundekesha dilonga Bible. Kadi Bantemu ba muaba au bakangambuluisha bikole. Bavua bandamuna nkonko yanyi ne Bible, anu bu muvua Bantemu ba mu Allemagne benza. Ngakangata dipangadika dia kutuadijilula kulonga Bible pangakapingana mu Allemagne. Nansha muvua bayanyi mulekele kulonga Bible, meme ngakatungunuka. Mu tshidimu tshia 1978, ngakatambula meme kulua Ntemu wa Yehowa.
MASANKA ANGAKAPETA:
Dimanya dilelela dia mu Bible diakampesha tshipatshila mu nsombelu wanyi. Tshilejilu, 1 Petelo 3:1-4 udi ukankamija bantu bakaji bua ‘kukokela’ babayabu ne kuikala ne “kanemu kakole” ne kuikala ne ‘meji mapole adi ne mushinga wa bungi ku mêsu kua Nzambi.’ Mêyi aa avua mangambuluishe bua kukumbaja bimpe mudimu wanyi bu mukaji musela ne mamu wa nzubu.
Kukadi kupite bidimu 35 katshia ngalua Ntemu wa Yehowa. Ndi ne disanka dia kuenzela Nzambi mudimu pamue ne bena Kristo nanyi mu buobumue pa buloba bujima. Ndi kabidi ne disanka dia kumona banayi ba ku bana banyi batanu benzela pabu Nzambi mudimu.